הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 13, 2023-03-22 00:00

מיכאל ביטון: שלום לכולם, אנחנו מתחילים דיון בסוגיית מדיניות משרד ההתיישבות, ספציפית על המעשים והיוזמות שלו בתחומי הנגב והגליל, שזו סמכות הוועדה שלנו

מיכאל ביטון:  אנחנו מקדמים בברכה את שרת ההתיישבות, חברת הכנסת אורית סטרוק, והיא תפתח ותציג את התפיסה, את המדיניות, אני אשמח גם פעולות שנקטתם בארבעת החודשים האחרונים, בתקציב הקיים, הדגשים וההשקעות העתידיות

מיכאל ביטון:  משם נשמע עוד גופים ונקיים דיון עם השרה בבקשה, שרה ההתיישבות

אורית סטרוק: (הצגת מצגת)     אדוני יושב הראש, אני קודם כל כפי שכבר אמרתי בדיון הראשון, אני מאוד מברכת על עצם הקמת הוועדה הזו בכלל, חשוב מאוד, ועוד יותר על זה שאתה עומד בראשה

אורית סטרוק:  אני בטוחה שתעשה כאן עבודה מאוד מאוד טובה וחשובה לטובת שני האזורים החשובים האלה, הנגב והגליל

אורית סטרוק:  כמובן, חלקנו בעניין נתפרס עכשיו על פי המצגת

אורית סטרוק:  כאן לידי יושב מנכ"ל המשרד אבי מאיר

מיכאל ביטון: שלום, ברוך הבא

מיכאל ביטון:  מתי יתמנה?     

אבי מאיר: ממלא מקום

מיכאל ביטון: אה, ממלא מקום? הוא הולך להיות מנכ"ל קבוע?     

אורית סטרוק: כן, בעזרת השם

מיכאל ביטון: אוקיי, בהצלחה

אורית סטרוק: בהחלט בהצלחה, ונמצא איתנו כאן גם המנכ"ל החדש של החטיבה להתיישבות הושעיה הררי

מיכאל ביטון: הכרנו אותו בזמן שהתעכבתם

אורית סטרוק: יופי, מצוין

אורית סטרוק:  אז ככה, אני קודם כל רציתי לדבר על הבעיה הדמוגרפית שאנחנו נתקלים בה בנגב ובגליל

אורית סטרוק:  כשאני אומרת בעיה דמוגרפית אני מתכוונת לפריסת הגילאים בחלק ניכר מיישובי הנגב והגליל

אורית סטרוק:  אז אנחנו רואים פה על המצגת את הגידול באוכלוסייה של נוף הגליל, ולעומת זאת, את אחוזי האוכלוסייה שעולים על גיל 65 ומעלה לעומת הממוצע הארצי

אורית סטרוק:  הפער הוא מדאיג מאוד וזו דוגמה אחת מיני רבים

אורית סטרוק:  אנחנו תכף נראה בשקף הבא מה קורה באחד האזורים הכפריים במועצה האזורית משגב

אורית סטרוק:       במועצה האזורית משגב אנחנו רואים בצד ימין את מספר הלידות שהולך ומצטמצם משנה לשנה, כתוצאה מכך, גם אדוני יושב הראש, נסגרים גני הילדים כמעט בכל יישובי המועצה

אורית סטרוק:  ואנחנו רואים גם במקביל את התחלות הבניה שגם הם, בסך הכל, מלבד איזושהי עלייה מסוימת, במגמת ירידה, וזה כמובן חופף

מיכאל ביטון: זה של הלמ"ס, הנתונים?     

אורית סטרוק: הנתונים האלה של הלמ"ס, נכון

אורית סטרוק:  והסיפור הזה של הפערים הדמוגרפים המטרידים, אנחנו נתקלים בגליל, אדוני, גם בישובים, לדוגמה, בגבול הצפון ביישובים סמוכי הגבול, אנחנו נתקלים בלא מעט יישובים שהגיל הממוצע של התושבים הוא 70

אורית סטרוק:  70

אורית סטרוק:  זה מצב מטריד ביותר

אורית סטרוק:  ביקרתי למשל לפני מספר שבועות ביישוב דובב

מיכאל ביטון: באמת? 70 זה הגיל?     

אורית סטרוק: 70 גיל ממוצע

אורית סטרוק:  ממוצע

אורית סטרוק:  זה צריך להטריד אותנו מאוד כי בזמן שהבנייה לא מתקדמת, והתכנון לא מתקדם, ואנחנו נדבר על חסמי התכנון הנוראיים שיש באזורים האלה, במיוחד בהקשר של ההתיישבות הכפרית

אורית סטרוק:  בזמן הזה הדמוגרפיה לא עוצרת, אנשים מזדקנים, מה לעשות, כולנו מזדקנים

אורית סטרוק:  והאוכלוסייה הצעירה עוזבת, והיישובים הם בתהליך של כמילה

אורית סטרוק:      זה גם בעיקר ביישובים הכפריים אבל גם בחלק לא מבוטל של היישובים העירוניים, זה צריך להטריד אותנו כמדינה, ולכן אנחנו שמנו לעצמנו - - - למשוך אוכלוסייה צעירה, הן לנגב ובמיוחד לגליל, ולייצר מגנטים משמעותיים שימשכו אוכלוסייה צעירה לאזורים האלו

אורית סטרוק:  זו המגמה הראשית שעליה אני ארצה לדבר בהמשך, וכמובן שגם במקומות שיש אוכלוסייה מזדקנת, אנחנו צריכים לשים דגש על מתן שירותים וסיוע ותמיכה באוכלוסייה המזדקנת בוודאי ובוודאי כשאין מספיק אוכלוסייה צעירה כדי לתמוך באוכלוסייה המזדקנת הזו

אורית סטרוק:  זו גם בעיה שצריכה להטריד אותנו

אורית סטרוק:      אז מכאן אני עוברת לתפקידים שלנו, של המשרד שלנו במה שנוגע לנגב ולגליל

אורית סטרוק:  אז קודם כל, המשרד, משרד ההתיישבות והמשימות הלאומיות הוא המשרד שאחראי, ממונה מטעם הממשלה על החטיבה להתיישבות

אורית סטרוק:  ובהקשר הזה המשרד עוסק גם בפיתוח וחיזוק של ההתיישבות הכפרית

אורית סטרוק:  אנחנו לא מתעסקים עם פיתוח של ההתיישבות העירונית, רק של ההתיישבות הכפרית

מיכאל ביטון: אז למה להציג לנו את נצרת עלית? אתם לא מתעסקים עם המגזר העירוני

אורית סטרוק: אני תכף אסביר

אורית סטרוק:  לא בהקשרים של פיתוח ובינוי, כן בהקשרים חברתיים, תכף אני אגיע לזה

מיכאל ביטון: למה? מה הסיבה? ולמה לא תשני את זה?     

אורית סטרוק: החטיבה להתיישבות בשנים האחרונות לפחות, מאז החלטה 1998, תכף גם המנכ"ל או יושב הראש אם הוא יצליח להגיע, כי הוא גם תקוע בפקקים, יסבירו את זה, עובדת מכוח החלטת ממשלה 1998 והיא מוגבלת למה שההחלטה הזו תוחמת אותה

מיכאל ביטון: אבל למה? וגם אם זה לא הגיוני, למה לא להביא החלטת ממשלה?     

אורית סטרוק: וגם דרך אגב אדוני יושב הראש, אנחנו, אני כמובן שמחה להיות שרה בממשלת ישראל, אבל אני לא שרה יחידה, יש משרד הבינוי והשיכון, יש מספיק משרדים

מיכאל ביטון: כן, אבל תראי, את מציגה למשל, את נצרת עלית, כמוה יש עשרות יישובים

מיכאל ביטון:  נגיד המשרד הכפרי בגודל שלו בנגב ובגליל הוא 3%-2% בכל המדינה

אורית סטרוק: עיקר הדמוגרפיה היא כמובן ביישובים העירוניים, זה ברור

מיכאל ביטון: אבל אם את רוצה התיישבות, ואלה אין להם בתים והגיל מבוגר, ויש לך כלי לעידוד התיישבות, ומישהו קבע מסמרות שהוא לא יכול לפעול במגזר עירוני, למה לא לשנות את החלטת הממשלה?     

אורית סטרוק: אנחנו משנים, רגע, אני אגיע לזה עוד מעט במצגת

אורית סטרוק:  אני אסביר איך הפעילות שלנו כן פועלת גם לייצר את המגנט עבור היישובים העירוניים

אורית סטרוק:  זה בהקשרים של למשל קביעת מפת אזורי עדיפות לאומית, אבל במסגרת החטיבה להתיישבות, שעל זה אני מדברת כעת

מיכאל ביטון: אבל למה לא? למה שלא יקימו מקבץ קרוואנים לעידוד סטודנטים כמו שעשיתי בירוחם ובדימונה? למה זו לא משימה של החטיבה להתיישבות, לא הבנתי? הקדוש ברוך הוא קבע את זה? את נגד התיישבות בירוחם ודימונה? למה שזה לא ימומן על ידי החטיבה להתיישבות? אלו כספי מדינה וזה סוציואקונומי נמוך ויש את כל הסיבות לתקצוב דיפרנציאלי

מיכאל ביטון:  אז אני צריך להבין, גם אם מישהו קבע כלל כזה, למה כשרה את לא בוחנת לשנות אותו?     

אורית סטרוק: אז קודם כל אני אומרת, יש כלל כזה

אורית סטרוק:  יצא בזמנו דו"ח של מי שהייתה אז המשנה ליועץ המשפטי לממשלה, עורכת הדין דינה זילבר, יצא דו"ח החטיבה להתיישבות, בעקבותיו הפעילות של החטיבה להתיישבות הצטמצמה והוגבלה למי שקובע את החלטת ממשלה 1998

אורית סטרוק:  אני לא אומרת שאי אפשר לשנות אבל אני חושבת, תכף אני אציג את זה גם, שאנחנו כן פועלים, ונראה את זה תכף, לשינוי דמוגרפי גם ביישובים העירוניים, תכף נציג את זה, באמצעות החלטות ממשלה על אזורי עדיפות לאומית, זה וודאי שכן

אורית סטרוק:  אבל בכלים שלנו של החטיבה, אנחנו במה ששייך לפיתוח, אנחנו עוסקים בהתיישבות הכפרית

אורית סטרוק:  תכף אסביר איך אנחנו כן נוגעים בצרכים של היישובים העירוניים

מיכאל ביטון: אבל אם הייתי מסביר לך שממשלת ישראל לא יודעת לשים ניידת בשבת ביהודה ושומרון כי כתוב באיזו החלטת ממשלה שאין ניידות בלילה כי אין חייל, לא היית מקבלת את זה

מיכאל ביטון:  אז למה אני צריך לקבל מישהו שהחליט שכספי המדינה של החטיבה להתיישבות לא יכולים לעודד גם פעולות פיזיות ופיתוח גם בעיירות פיתוח? למה הכסף הזה הולך רק למגזר הכפרי? ולמה את מגינה על ההחלטה הזאת?     

אורית סטרוק: אני לא מגינה, אנחנו גם מכינים שינויים בהחלטה

אורית סטרוק:  אבל אני אומרת, אדוני יושב הראש, אם למשל, אנחנו מדברים על זה שחסרה ניידת, בין שהיא חסרה ביהודה ושומרון, בין שהיא חסרה בגליל, אני לא אגיד שאני כמשרד ההתיישבות אשים ניידת, כי המשטרה צריכה לשים ניידת

אורית סטרוק:  כל משרד ותפקידיו

מיכאל ביטון: בסדר, עם זה אני מסכים

מיכאל ביטון:  אבל המעט שיש לך בחטיבה להתיישבות, ויש לך גם קבוצות אידאליסטיות בעררי פיתוח, גם דתיים, גם חילוניים, גם משולבים גם בני המקום

מיכאל ביטון:  למה שלא ייהנו מהמשאב הזה?     

אורית סטרוק: תכף נדבר על זה

מיכאל ביטון: לדבר זה טוב, למה לא נקצה להם קרוואנים?     

אורית סטרוק: הסעיף הרביעי פה מדבר על הקבוצות שמטפלות - - -      

מיכאל ביטון: בסדר, אבל בכלים את אומרת, כלים קהילתיים, חברתיים

אבי מאיר: המשרד יש לו כמה כלים, כלי אחד זה החטיבה להתיישבות - - -     

מיכאל ביטון: נשמה, תקשיב, אורית מכירה אותי

מיכאל ביטון:  אל תמרח אותי

מיכאל ביטון:  תענה לי על השאלה

מיכאל ביטון:  למה אני לא יכול להביא מקבץ קרוואנים לירוחם מהחטיבה להתיישבות? מה הסיבה? אלוהים קבע את זה? בית משפט עליון קבע את זה? ואם זה לא ראוי ואתם רוצים לדאוג לכולם באופן שווה תשנו את החלטת הממשלה

מיכאל ביטון:  והממשלה יודעת לשנות את החלטות הממשלה, גם בארבע בבוקר

מיכאל ביטון:  אני אגיד לך, השרה, שאני לא פראייר

אורית סטרוק: את זה אנחנו יודעים

מיכאל ביטון: ואני גייסתי כסף מהחטיבה להתיישבות בירוחם, עם כל הכללים שסיפרת

אורית סטרוק: באיזו שנה?     

מיכאל ביטון: מתישהו מה זה חשוב עכשיו?     

אורית סטרוק: לא מתישהו, לפני 1998 או אחרי 1998? תספר לנו באיזו שנה זה היה?     

מיכאל ביטון: אחרי 1998

מיכאל ביטון:  מה זה חשוב?     

אורית סטרוק: חשוב, חשוב

מיכאל ביטון: חשוב שצריך להשקיע בדימונה, ובשדרות ובאופקים

אורית סטרוק: נכון

אורית סטרוק:  אני אתן דוגמה אדוני יושב הראש, הגרעינים המשימתיים שאנחנו גם אחראיים עליהם והם עושים עבודה חברתית נהדרת, בין היתר, עם האוכלוסייה הקשישה ששם יש לנו בהחלט מוקד

אורית סטרוק:  הגרעינים האלה לא יכולים לעבוד במרחב הכפרי, רק במרחב העירוני

מיכאל ביטון: אבל אין להם איפה לשים את הראש בלילה

מיכאל ביטון:  למה אנחנו מעודדים התיישבות עם קרוואנים במגזר הכפרי ולא מעודדים התיישבות במגזר העירוני עם קרוואנים? למה, בן המקום לא מגיע לו קרוואן? להתחיל את החיים, להתנדב עם הקשישים? לעשות חינוך? לא ראוי שגם הוא יקבל הזדמנות? אני בעד ללכת למגזר הכפרי, אנחנו תכף נשמע את עיר אובות, את גרעין הראל

מיכאל ביטון:  אבל למה את, כשרה, לא מפעילה שיקול דעת ואומרת אני אדאג גם לעיירות פיתוח, להתיישבות? בכל הכלים, גם הפיזיים, לא רק הרכים של מלגות ותקציבי פעילות

מיכאל ביטון:  אני בקיא בזה, אני הקמתי עמותת צעירים, עסקתי במימון הגרעינים בפילנתרופיה

אורית סטרוק: בכל מקרה, אני יכולה להגיד לאדוני יושב הראש, שאנחנו ברוך ה' זכינו להגדיל מאוד בצורה מבורכת את התקציב של החטיבה לשנתיים הקרובות

אורית סטרוק:  אבל אם היינו סבורים שהחטיבה צריכה גם לטפל בהיבט ההתיישבותי באזורים העירונים, אז לא היינו מגדילים אותו רק ל-200 מיליון, היינו מגדילים אותו פי כמה וכמה וכמה כי הצרכים העירוניים הם הרבה יותר גדולים

אורית סטרוק:  יש ברוך ה', משרד ממשלה נוספים, משרד השיכון תזמין אותו לכאן לדבר

מיכאל ביטון: לא, אבל אף אחד לא ידוע לשים קרוואנים

מיכאל ביטון:  אף אחד לא יודע לעשות את מה שאת יודעת

מיכאל ביטון:  אם התשובה היא משרד השיכון, אז יש גם משרד השיכון ביהודה ושומרון

מיכאל ביטון:  למה מי בנה בתים אצל אריק שרון? החטיבה? משרד השיכון בנה בתים ביהודה ושומרון

מיכאל ביטון:  הטיעון לא אותו טיעון

מיכאל ביטון:  זה חל על כולם

אבי מאיר: לעניין הספציפי, החטיבה מוציאה קול קורא לכפרי, נקרא לזה כפרי סטודנטים, במרחב הכפרי - -     

מיכאל ביטון: במגזר עירוני?     

אבי מאיר: - - מכורח החלטה ישנה של 741

מיכאל ביטון: אתה יכול להקים מקבצי דיור לצעירים במגזר העירוני?     

אבי מאיר: יש החלטה שאנחנו משלימים מהחלטה ישנה על פי החיה משפטית ממשרד המשפטים

אבי מאיר:  אנחנו לא נוכל לעשות את זה בשנים הבאות, אבל יש עוד 15 מיליון שקלים שאנחנו משלימים כרגע לטובת - - -     

מיכאל ביטון: למה לא אבל?     

אבי מאיר: אנחנו נעבוד על זה, אבל יש לנו מגבלה שבעקבות - - -     

מיכאל ביטון: אבל למה אתם לא משנים את המגבלה?     

אבי מאיר: אנחנו עכשיו עובדים על תיקון ההחלטה

מיכאל ביטון: יש כמה מגבלות שהיו עליכם בממשלה עד לא מזמן ושיניתם אותם

מיכאל ביטון:  למה אתם לא משנים את המגבלה הזאת, זו השאלה שלי? למה שלא יהיה כלי במגזר העירוני?     

אורית סטרוק: אני אומרת שוב, אדוני יושב הראש, אני מוכנה לבחון את זה

מיכאל ביטון: טוב, אנחנו נעשה דיון עוד חודשיים בתקווה שבתקציב יהיה משהו

אורית סטרוק: אני רק אומרת, שבסופו של יום אנחנו מדברים על תקציב

אורית סטרוק:  ואף על פי שהוא מוגדל, הוא מוגבל

אורית סטרוק:  לו הייתי מעלה בדעתי שאנחנו צריכים להקים שכונות קרוואנים ביישובים העירוניים הייתי מבקשת תקציב פי 6-8 ממה שביקשתי

אורית סטרוק:  אנחנו כן ביקשנו, וגם ברוך ה' קיבלנו תקציב מוגדל לטובת ההתיישבות הכפרית

מיכאל ביטון: אני מרגיש שלא דאגתם לציבור ענק

אורית סטרוק: אדוני יושב הראש, אני רק רוצה לומר, אני מסיירת הרבה מאוד

מיכאל ביטון: אגב, אלו מקומות בלי קונפליקט

מיכאל ביטון:  האדמות אדמות ציבור, חוקיות, קרוואן שיונח שם לא יוזז

מיכאל ביטון:  אז למה שלא נשים שם כסף?     

אורית סטרוק: אני יודעת, אבל אני עונה

אורית סטרוק:  אני מסיירת הרבה מאוד בגליל, גם בנגב, בעיקר בגליל כי שם המצב, להערכתי הרבה יותר קשה, מההיבטים שדיברתי עליהם, הדמוגרפים

אורית סטרוק:  ואני מוצאת, שחסמי התכנון וממילא גם חסמי הבניה במגזר הכפרי הם גדולים פי כמה וכמה מהמגזר העירוני באותם האזורים ממש

אורית סטרוק:  ולכן, אנחנו רוצים לשים דגש, זה גם תפקידנו וזה גם נכון מבחינה לאומית לאור ההיחלשות הדרמטית בעיקר במגזר הכפרי, אנחנו רואים חובה לעצמנו לחזק את היישובים האלה

אורית סטרוק:      אני חוזרת רגע שניה, למשל ליישובי גבול הצפון

אורית סטרוק:  המצב שם כמו שאמרתי הוא קשה מנשוא

אורית סטרוק:  אם אנחנו לא נחזק אותם עכשיו, ואנחנו נגיע לזה עוד מעט במצגת, יש לנו תוכנית לכיסוי כל יישובי - - -     

מיכאל ביטון: אבל בשלומי המצב קל, בקרית שמונה קל, בחצור קל?     

אורית סטרוק: בשלומי אנחנו לא מוצאים מצב, אדוני יושב הראש, שהגיל הממוצע של האוכלוסייה הוא 70

מיכאל ביטון: יש הגירה שלילית בחלק מהישובים האלה

אורית סטרוק: נכון, אבל לא הגענו שם למצב שהגיל הממוצע של האוכלוסייה הוא 70

אורית סטרוק:  לא הגענו למצב הזה בשלומי וטוב שכך גם בנוף הגליל לא הגענו למצב הזה

מיכאל ביטון: אבל את נותנת את הדוגמה של נוף הגליל, ואת אומרת, אני מבינה את המצוקה של נוף הגליל, אבל אני לא יכולה לפעול שם בכלים שיש לי

אורית סטרוק: לא, אני לא יכולה לפעול בכלים של תכנון ובניה, אבל אני כן ישבתי ממש לאחרונה, לפני שבוע עם שר השיכון

מיכאל ביטון: אבל זה החסם הכי מרכזי, דיור, דיור לצעירים, דיור בר השגה

מיכאל ביטון:  למה אלה ייהנו מקרוואן זול ואלה לא ייהנו? זה צדק בישראל?     

אורית סטרוק: אני מסכימה

אורית סטרוק:  יש צדק, ויש גם חלוקה בין משרדי הממשלה

מיכאל ביטון: לא הייתם מקבלים את זה אם הייתה אפליה כזאת הפוכה, הייתם מבעירים את הכנסת

מיכאל ביטון:  אם היה משאב שהולך רק לעיירות פיתוח ולא הולך ליהודה ושומרון הייתם מבעירים את הכנסת

מיכאל ביטון:  למה יש משאב שיכול ללכת גם לישובים שיש בהם צעירים אידיאליסטים ולא מפנים אותו לשם? ואם צריך לשנות החלטת ממשלה, תשנו החלטת ממשלה

מיכאל ביטון:  ואת המעט שיש לך, ואת המעט שהגדלת

אורית סטרוק: אדוני יושב הראש, אני רוצה להגיד רגע

אורית סטרוק:  אני קודם כל ממש מוחמאת מזה שאתה חושב שאני השרה הכי מוכשרת והמשרד שלי הוא המשרד הכי מוצלח בממשלה, ומה שהמשרד שלנו לא יעשה, לא ייעשה

אורית סטרוק:       ברוך ה', בממשלה זה לא עובד ככה

אורית סטרוק:  כמו לדוגמה, היינו בבית החולים פורייה במרכז השיקומי שהולך ונבנה שם, אני מאוד ממליצה לסיור של הוועדה שם

אורית סטרוק:  הם הכינו תוכנית נהדרת לקידום המרכז הזה, בהיבט גם של משיכת אוכלוסייה של בעלי מקצוע בתחום רפואה, ופרה-רפואי וכו' לטובת חיזוק המרכז השיקומי הזה, הנהדר, שהולך ונבנה

אורית סטרוק:  הם לא מצפים ממשרד ההתיישבות לתת שם את כל הצרכים, יש להם מה שהם מבקשים ממשרד השיכון, מה שהם מבקשים ממשרד הבריאות, מה שהם מבקשים ממשרד החינוך, יש להם סקאלה של משרדים, הממשלה עובדת כחבילה ולכל משרד יש את היכולות שלו, ואת התפקידים שלו

אורית סטרוק:  המשרד שיש לו את היכולות והתפקידים לקידום הפיתוח והבנייה במגזר העירוני, זה משרד הבינוי והשיכון

אורית סטרוק:  אני ממליצה להזמין לפה את השר ולשמוע מה התוכניות שלו לגבי הפיתוח והחיזוק של המגזר העירוני

מיכאל ביטון: השר יגיד לי שהוא לא יודע לשים קרוואנים

מיכאל ביטון:  זוהי תשובתו של שר השיכון, ואני מכיר את התשובה

מיכאל ביטון:  אתם היחידים שיודעים לשים דיור זמני לעידוד התיישבות

מיכאל ביטון:  ואני שואל, למה זה לא יהיה גם למגזר העירוני בנגב ובגליל, ולא קיבלתי תשובה טובה

מיכאל ביטון:  את הקצת שיש לך, למה לא לחלק? את היותר שגייסת, זה גם סוציואקונומי

מיכאל ביטון:  מה, את רוצה שנעשה בג"ץ על זה? שיש אי שוויון? שכסף ילך רק לאוכלוסייה עם סוציואקונומי מסוים?     

אורית סטרוק: אני תכף אגע בסוציואקונומי, משום שלדעתי, זה אלמנט מטעה

אורית סטרוק:  אתה יודע מה? נגע בו עכשיו

מיכאל ביטון: קדימה

אורית סטרוק: באזורים הכפריים, אדוני יושב הראש, אתה מוצא, לפי הלמ"ס, מצב סוציואקונומי גבוה וגבוה מאוד

אורית סטרוק:  עכשיו, הנתון הזה, הוא נתון מטעה, הוא נתון שמעוות את התמונה

אורית סטרוק:  למה הסוציואקונומי בישובים האלה גבוה? משום שהאוכלוסייה הצעירה עזבה, הילדים הצעירים עזבו משום שלא הייתה להם אפשרות להמשיך ולהתיישב במקומות האלה, בגלל בעיות של מחירי קרקע ומחירי פיתוח ובגלל מחסור בתעסוקה ו-1,001 דברים

אורית סטרוק:  הם עזבו

אורית סטרוק:  נשארו ההורים שלהם הזקנים, משום שאין שם מספיק תחבורה ציבורית אז הם גם צריכים שתי מכוניות כי אחרת איך הם יחיו

אורית סטרוק:  ואז אתה מודד את זה, ואתה רואה את היקף האוכלוסייה מול מה שיש לה

מיכאל ביטון: רמת ההכנסה שלה היא יותר גבוה

אורית סטרוק: אתה נותן סוציואקונומי גבוה

מיכאל ביטון: הכנסת השכר שלהם במגזר הכפרי יותר גבוה מעיירות הפיתוח

מיכאל ביטון:  זה לא מטעה

מיכאל ביטון:  השכר במגזר הכפרי של התושבים הצעירים יותר גבוה מהממוצע בעיירות פיתוח

אורית סטרוק: אני לא דנה בשאלה מה השכר

מיכאל ביטון: אז מה מטעה?     

אורית סטרוק: אני מסבירה

מיכאל ביטון: יש קשיים למגזר הכפרי, צריך לעזור לו, אבל גם את זה את לוקחת לנו? שיש הבדל אמיתי בהכנסה בין אנשים במגזר הכפרי למגזר עירוני מסוים בסוציואקונומי נמוך? מה, הם עשירים וטעו שמו אותם אשכול שתיים ושלוש?     

אורית סטרוק: אני מסבירה, הוא מטעה בהיבט של היכולת לפתח את המקומות האלה ולהרחיב אותם

אורית סטרוק:  משום שעל בסיס המצב הסוציואקונומי הגבוה שהוא מתכתב בסופו של יום עם אוכלוסייה מזדקנת ומזדקנת מאוד

מיכאל ביטון: השרה, אני תאמיני לי, שנה נלחמתי למען החקלאות והמגזר הכפרי

מיכאל ביטון:  אף אחד לא נלחם כמוני בשנה הזאת, אנחנו לא מתווכחים על זה

מיכאל ביטון:  אבל אני חושב שהסברתי לך את הבעיה

מיכאל ביטון:  אני מקווה שתתעשתו ותפעילו את כל הכלים שיש לחטיבה להתיישבות, גם למגזר העירוני

מיכאל ביטון:  יש בני המקום שצריכים עזרה, יש גרעינים של דתיים ולא דתיים שעובדים יחד

מיכאל ביטון:  יש ציונות דתית שבאה לעיירות פיתוח

אורית סטרוק: על זה אנחנו באים לדבר אדוני יושב הראש

מיכאל ביטון: הם צריכים קרוואנים

מיכאל ביטון:  אותם כלים שאת יודעת לתת במקום אחד, תתני גם להם

מיכאל ביטון:  למה האפליה הזאת? ובשם החוק ובשם החלטת ממשלה

מיכאל ביטון:  אפשר לתקן אותה

מיכאל ביטון:  אבל אני רוצה שתחזרו לשקף המקורי, בוא נמשיך

אורית סטרוק: אנחנו פה בשקף הזה

אורית סטרוק:  אז דיברנו על פיתוח וחיזוק ההתיישבות הכפרית

אורית סטרוק:  דיברנו על הסדרת חוות הבודדים כחלק משמירה על השטחים הפתוחים, זה חוק שגם אדוני יושב הראש חתום איתנו על החוק הזה

מיכאל ביטון: מה אתם עושים בחוק הזה?     

אורית סטרוק: החוק הזה יאפשר - - -     

מיכאל ביטון: החוק כבר קיים, מה אתם עושים?     

אורית סטרוק: החוק קיים בהתייחס לחלק מאזורי הנגב

אורית סטרוק:  הוא לא קיים ביחס - - -     

מיכאל ביטון: כן, בנגב מערבי

מיכאל ביטון:  ואיפה שהוא קיים מה אתם עושים?     

אורית סטרוק: איפה שהוא קיים, החטיבה להתיישבות מסייעת בטבעות ובהסדרה של המקומות - - -     

מיכאל ביטון: מממנת תכנון? לחוות?     

אורית סטרוק: ואיפה שהוא לא קיים אנחנו עכשיו באמת מקדמים את החוק ביחס ליתר האזורים על מנת - - -     

מיכאל ביטון: מי המשרד הממשלתי שקיבל את הסמכויות? כי קראנו בחוק שהנגב והגליל הוא הסמכות לנושא

מיכאל ביטון:  אנחנו מתבלבלים

אורית סטרוק: משרד החקלאות

מיכאל ביטון: חקלאות זה במקור

מיכאל ביטון:  אבל בהסכמים הקואליציוניים ראינו סעיפים של נגב גליל

מיכאל ביטון:  אני העברתי את זה לשר וסרלאוף

מיכאל ביטון:  מה אתה אומר? אתה יודע? הושעיה, אתה לא בקיא בדבר?     

דני עברי: זה עבר לנגב גליל, רשות התכנון

מיכאל ביטון: מי הסמכות והאחריות להסדרת החוות הבודדים? זו השאלה שעל הפרק

אורית סטרוק: נגב גליל

מיכאל ביטון: נגב גליל

מיכאל ביטון:  סופית? אז אתם פועלים בתחום, אבל אתם לא האחראים על פי חוק

אורית סטרוק: החטיבה להתיישבות פועלת

מיכאל ביטון: יש לכם שולחן עגול עם נגב גליל על הדבר הזה?     

אורית סטרוק: כמובן

אורית סטרוק:  אבל מעבר לכך אני אומרת, כעת - - -     

מיכאל ביטון: כי אנחנו קיבלנו מכתבים קשים מאוד, של חוואים שהם עשר שנים

מיכאל ביטון:  יש פה נציג של אחת מחוות הבודדים שפנה אלינו במכתב? אני מציע לך השרה, להיכנס לזה לעומק

אורית סטרוק: אני קודם כל נכנסתי לזה

אורית סטרוק:  אני ביקרתי בחוות, שמעתי את בעלי החוות שהם מרגישים - - -     

מיכאל ביטון: לא, לא רק בנגב המערבי

מיכאל ביטון:  במקום שכבר היה חוק והוא לא בוצע

מיכאל ביטון:  החוק הזה בתוקף לדעתי 5-10 שנים

מיכאל ביטון:  ואולי רק שתי חוות הוסדרו וקיבלו את השמאות של הקרקע

אבי מאיר: ב-2016 עשו את התיקון לחוק

מיכאל ביטון: נו אמרתי, 5-10 שנים יוצא שבע

מיכאל ביטון:  כן?     

אבי מאיר: תיקנו את החוק כדי להוריד את הבעיה שרמ"י ומוסדות התכנון לא ראו את ההתכנות התכנונית, ובעצם החוק אפשר לאותן החוות הצפוניות בנגב להתקדם בתכנון

אבי מאיר:  אנחנו בחטיבה להתיישבות, כבר ב-2017-2018 מתקצבים את התכנון

אבי מאיר:  אנחנו בסוף לא הגורם שיכול בוועדה לאשר אותם, אבל אנחנו הגורם שמסייע לחוות להתקדם בתכנון על מנת שהם יוכלו להגיע לוועדה

אבי מאיר:  לא סתם השרה כתבה את זה כאחד מהנקודות העיקריות, כי אנחנו רואים בחוות כגורם ששומר על השטח בשביל העתיד של כולנו

מיכאל ביטון: בסדר גמור, תמשיך

אורית סטרוק: וכמו שאתה יודע, כרגע מקודם בכנסת חוק שישלים את החוות באזורים הנוספים

מיכאל ביטון: נגב מערבי

אורית סטרוק: גם נגב מערבי, גם גליל, גם גולן ששם החוק עדיין לא חל

יוסף עטאונה: כבוד יושב הראש, אני רציתי

מיכאל ביטון: אני אתן לך אחר כך

מיכאל ביטון:  הערה או זמן דיבור?     

יוסף עטאונה: הערה לא זמן דיבור

יוסף עטאונה:  כבוד יושב הראש, אני מסתכל על התוכנית של המשרד ולכן עולה בי משהו מציק

יוסף עטאונה:  ואני שואל שאלה אחת

יוסף עטאונה:  האם אני רלוונטי לדיון? כי לפי כל מה שכתוב לגבי התוכניות של המשרד ודרכי הפעולה שלו, זה מיועד רק ליהודים? אם זה נכון או שאני הבנתי לא נכון

מיכאל ביטון: השרה תשיב

אורית סטרוק: טעות

אורית סטרוק:  קודם כל יש ישובים ערבים שהחטיבה להתיישבות מטפלת בהם

אורית סטרוק:  ישובים במגזר הכפרי, ויש גרעינים

יוסף עטאונה: כמו?     

אבי מאיר: כמו אל-קסום ונווה מדבר

אורית סטרוק: וראש המועצה של משגב יכול להגיד, גם אצלו יש

יוסף עטאונה: באל-קסום ובנווה מדבר מה אתם?     

אופיר צימרינג: החטיבה להתיישבות מטפלת במועצה האזורית משגב ב-8000 תושבים ערביים, תושבי הישובים סלאמה, ערב אל נעים, חוסניה, ראס אל עין, וכמאנה בתקציבי החטיבה להתיישבות

אופיר צימרינג:  בטיפול משרד ההתייישבות

יוסף עטאונה: כשאת מדברת על 23 ישובים     

מיכאל ביטון: ראש המועצה האזורית משגב, דני עברי, ברוך הבא

מיכאל ביטון:  אילו פעולות נעשות במסגרת?     

דני עברי: טיפול השקעה בתשתית, בתכנון, בנוער, בהעשרה

מיכאל ביטון: בתוך היישובים הערביים?     

דני עברי: בתוך הישובים הערביים

מיכאל ביטון: יפה מאוד

אבי מאיר: הם נמצאים בתוך קולות הקוראים השוטפים של החטיבה

מיכאל ביטון: אז אתה רלוונטי לדיון

אורית סטרוק: רלוונטי, רלוונטי

יוסף עטאונה: עדיין אבל, לשאר הדברים, כל מה שמוזכר, אין, זה הלא מתייחס להתיישבות

מיכאל ביטון: אתה צריך לבוא הרבה לוועדה ולהיפגש הרבה עם השרה

מיכאל ביטון:  ולהגדיל את הפעילות, כמו כל דבר

יוסף עטאונה: אני מגיע לכל הוועדות, אתה יודע

אורית סטרוק: גם עוד לא הגענו לנושא של הגרעינים

אורית סטרוק:  גם בגרעינים יש לנו גרעין בדואי, דרוזי, יש לנו הכל

אורית סטרוק:  אנחנו רב מגזריים

מיכאל ביטון: יפה

מיכאל ביטון:  מה אתה אומר על זה?     

יוסף עטאונה: אני צריך לדעת פרטים

מיכאל ביטון: היא אומרת לך גרעין ברהט

יוסף עטאונה: הוא הזכיר את אל-קסום ונווה מדבר

יוסף עטאונה:  אני לא יודע איזו פעילות יש לכם שם?     

מיכאל ביטון: מה הפעולות שאתם עושים באל-קסום ונווה מדבר? הנה הם יענו לנו

אבי מאיר: סתם בשביל הדוגמה סידרנו בעיות של חיבורי מים בקולות הקוראים, עוד פעם זה מועצה

מיכאל ביטון: מה הכוונה סידרתם בעיות של חיבורי מים?     

אבי מאיר: יש קולות קוראים של החטיבה, תשתיות, טיפול נקודתי, חברה וקליטה

מיכאל ביטון: ממש שמתם כסף על תשתיות?     

יוסף עטאונה: איפה?     

מיכאל ביטון: תגיד לו איפה?     

אבי מאיר: כן

אבי מאיר:  בכל מקום שהמועצה מגישה אותם

מיכאל ביטון: דוגמאות?     

אבי מאיר: אז אני אומר, בנווה מדבר, אני לא זוכר אני צריך להעביר לך את - - -     

אופיר צימרינג: באום בטין, בביר האדג'

מיכאל ביטון: מנהלת חטיבת חברה וקהילה אופיר צימרינג, בבקשה

אופיר צימרינג: נעים מאוד, אופיר צימרינג מהחטיבה להתיישבות, מנהל חברה וקהילה

אופיר צימרינג:  עד לפני רגע הייתי מנהל אזור במרחב דרום ובין היתר טיפלתי גם באל-קסום ובנווה מדבר

אופיר צימרינג:  אני אתן לכם קצת דוגמאות בהיבטים הפיזיים וגם בקהילתיים

מיכאל ביטון: ממש השקעות

אופיר צימרינג: לא רק השקעות, גם ביצוע

מיכאל ביטון: זאת אומרת, שמדינת ישראל דואגת לערבים, לבדואים, למגזר הכפרי, ולא לעיירות פיתוח?     

אופיר צימרינג: באופן שווה לכל מי שאנחנו יכולים לטפל

מיכאל ביטון: ותשתיות אתם נותנים לבדואים, לערבים, ליהודה ושומרון ולא לעיירות פיתוח?  

אופיר צימרינג: בכל מה שהמחוקק יאפשר לנו

מיכאל ביטון: רק רציתי להבין את הכותרת של היום

אורית סטרוק: אדוני יושב הראש אני מתפלאה מאוד מההערה הזאת

יוסף עטאונה: אדוני יושב הראש אני מבקש, אני רוצה קודם כל, בפריפריה של הפריפריה

יוסף עטאונה:  אני כבדואי בנגב, אני רוצה קודם כל עיירת הפיתוח לפני שנגיע לדברים אחרים

מיכאל ביטון: אתה נותן לנו עדיפות? אני מודה לך, לפחות אתה מבין

מיכאל ביטון:  אני מודה לך את החשיבות שאתה רואה בדבר הזה

מיכאל ביטון:  באמת הצלחתם לתת להט תשתיות, ולאום בטין ולנו אתם לא יודעים לתת?     

אורית סטרוק: אדוני יושב הראש הסברתי שוב ואני מסבירה שוב

מיכאל ביטון: הסברים לא היית מקבלת, כשהייתי שר משרד הביטחון הייתי מסביר לך שוב, לא קיבלת הסברים

מיכאל ביטון:  עד שלא קיבלת תוצאה, לא קיבלת הסברים

יוסף עטאונה: מיכאל, אתה לא היית מסכים לשבת בתנאים של אום-בטין, בתשתיות שיש שם, אפילו יום אחד

מיכאל ביטון: אני מברך על ההשקעות באום-בטין, אני מוריד את הכובע בפניהם

מיכאל ביטון:  רק שאלתי איפה התשתיות של עיירות הפיתוח? גם השרה אמרה שהשמיכה שלה קצרה

מיכאל ביטון:  שהיא הגדילה את תקציב המשרד, אבל אין לה לעיירות פיתוח כי אין לה מספיק

מיכאל ביטון:  אז פתאום יש לה לכולם? לאום-בטין יש לה ולעיירות פיתוח אין לה?     

אורית סטרוק: יושב הראש ציפה שנטפל במגזר הכפרי ונפלה לרעה ישובים ערביים?     

מיכאל ביטון: לא, מה שיש מחלקים

אורית סטרוק: אנחנו כרגע אחראים על המגזר הכפרי, אנחנו נבחן

מיכאל ביטון: למה? למה? על הבדואים אתם אחראיים ועל ערבים אתם אחראיים ועל מגזר כפרי אתם אחראים ועל ירוחם אתם לא אחראיים? מה זה הדבר הזה?     

אורית סטרוק: ידידי יושב הראש, יושב הראש ביקש שנבחן אפשרות להגדיל את עיירות הפיתוח

מיכאל ביטון: את הפיזי

מיכאל ביטון:  לא למרוח אותנו בכל מיני פרויקטים חברתיים של 50,000 שקלים

מיכאל ביטון:  אנחנו רוצים מקבצי התיישבות בעיירות פיתוח

אורית סטרוק: אתה בשוונג

מיכאל ביטון: כמוך, אני למדתי ממך

מיכאל ביטון:  מי לימד אותנו לעבוד בכנסת? מי לימד אותנו איך תוקפים? אז מה את רוצה?     

אורית סטרוק: לכבוד הוא לי

מיכאל ביטון: מה רצית, שיהיה פה קל?     

אבי מאיר: כבוד יושב הראש, רק בשנה האחרונה המשרד עבד על, למשל, הקמת מכינה קדם צבאית באופקים

מיכאל ביטון: עוד פעם אתה מורח אותי? אם זה היה תלוי בי, לא הייתי ממנה אותך למנכ"ל

מיכאל ביטון:  אל תמרח יושבי ראש ועדה, תגיד להם את האמת בפנים

מיכאל ביטון:  אני מוגבל אני לא יכול לתת לך

אבי מאיר: אני אומר ליושב הראש, תסתכל על התמונה

מיכאל ביטון: מכינות הקמתי בלעדייך, תאמיני לי, יש לנו מכינת ירוחם, עזוב אותך

מיכאל ביטון:  פיתוח וחיזוק ההתיישבות הכפרית, אתם מקבלים ציון נורמלי על הבדואים כנראה אתם בסדר, ועיירות הפיתוח לא עשיתם

יוסף עטאונה: הוא אמר שמטפל בנווה מדבר

מיכאל ביטון: הנה הוא אמר

יוסף עטאונה: אז הוא אמר, אבל במציאות אני אומר לך אני בא מהשטח, אני ביקשתי פירוט אין כלום

מיכאל ביטון: אז אמרתי לך, תהדק את הקשר איתם

יוסף עטאונה: בתשתיות לא משקיעים בכלום, כמו שאמרת אולי משקיעים חברתית ב-20,000 שקלים

מיכאל ביטון: יהיה פרויקטור של החטיבה להתיישבות המגזר הבדואי

אבי מאיר: 	 אדוני יושב הראש, נשמח לתת פירוט שנמצא גם באתר החטיבה

מיכאל ביטון: אתה רוצה פירוט כלכלי?     

יוסף עטאונה: כן

מיכאל ביטון: אנחנו נוסיף מסמך לוועדה של החטיבה להתיישבות על ההשקעות במגזר הערבי

אורית סטרוק: בלחיצת כפתור

אבי מאיר: באתר החטיבה להתיישבות באופן שקוף הכל פתוח, כולל ההשקעות וגם מה שלא מומש

מיכאל ביטון: אוקיי, סעיף שתיים, השרה, נראה לי על הכיפאק, זו לא אחריות ישירה שלך ואת מסייעת פה, בואו נמשיך

אורית סטרוק: קידום תכנון ארוך טווח לפיתוח בנקודות קצה

אורית סטרוק:  שוב, עדיין אנחנו בתוך העולם של החטיבה להתיישבות, זה רק אגף אחד במשרד שלנו, אבל זה אגף מאוד פעיל בתחום הזה

אורית סטרוק:  יש לנו שם גם אגף תכנון בחטיבה

אורית סטרוק:  אבי אתה רוצה שניה להרחיב בסוגייה הזו של התכנון?     

מיכאל ביטון: מר ריבלין?     

אורית סטרוק: כן, מר ריבלין הידוע והידוע לטובה

אורית סטרוק:  כולנו מעריכים אותו מאוד

מיכאל ביטון: בסדר כן, מקדם, אחלה

אבי מאיר: אנחנו בכסף קטן, יחסית, בחטיבה להתיישבות, מקדמים תוכניות שבסוף הופכות לישובים, מבואות ערד עכשיו

מיכאל ביטון: אתם מקדמים את זה עד רמה של תב"ע או קונספט?     

אבי מאיר: תלוי איפה

אבי מאיר:  יש מקומות שבהם אנחנו יורדים לתכנון מפורט בשביל להביא מחנות זמניים

אבי מאיר:  יש מקומות שאנחנו נשארים ברמה הגבוהה יותר

אבי מאיר:  כל הקמת הישובים שהייתה בממשלה הקודמת, החטיבה הייתה שותפה

אבי מאיר:  אנחנו עכשיו מקימים ישוב מיוחד, שיבולת, מסייעים ביחד עם משרד השיכון וביחד עם משרדים נוספים, מקימים יישוב שיבולת בסמוך לבית רימון

אורית סטרוק: אתמול היינו בטקס חנוכת האתר הקדמי של שיבולת, ברוך ה'     

מיכאל ביטון: האתר הקדמי זה קרוואנים לגור?     

אורית סטרוק: זה קרוואנים, כן

מיכאל ביטון: זה מה שאני רוצה בעיירות הפיתוח

מיכאל ביטון:  אתר קדמי, אנחנו רוצים את עיריות הפיתוח קדימה

אורית סטרוק: אני לא רוצה להגיד שאם תעיר אותי ב-00:00 אני אדע לשרוק מה שאתה אומר, כי אי אפשר להעיר אותי ב-00:00 כי אני אף פעם לא ישנה בשעה הזאת

מיכאל ביטון: אפשר, אפשר, את הערת אותי ב-00:30, כשר

מיכאל ביטון:  אני אחייג אליך ב-01:00

מיכאל ביטון:  על מה שעשית לי כשר אני אחזיר לך בטוב ליבך

מיכאל ביטון:  קדימה, השרה

מיכאל ביטון:  אני מכיר את התכנון, בואי נמשיך

אורית סטרוק: ויש את החיזוק הקהילתי בהתיישבות העירונית ששם זה נעשה בכלים הנוספים שלנו, כפי שאמרתי הגרעינים המשימתיים הם באמת סקאלה רחבה מאוד של גרעינים מכל המגזרים בחברה

אורית סטרוק:  ממש, מהחרדים ודתיים והשומר הצעיר והנוער העובד והלומד ודרור ישראל ודרוזים, כל מה שרוצים

מיכאל ביטון: מה נעשה מהן הפעולות?     

אורית סטרוק: נעשית פעילות חברתית תכף נראה את זה גם בהמשך המצגת

מיכאל ביטון: יש פרטים של הדבר הזה?     

אורית סטרוק: כן, יש פירוט

אורית סטרוק:  ויש לנו גם את המכינות הקדם צבאיות שנמצאות גם בסקאלה רחבה מאוד של יישובים, ומעורבות מאוד מאוד חזק בממשק החברתי עם הישובים שבהן הן נמצאות ותורמות לא מעט

מיכאל ביטון: אני מציע השרה, כדי שנאפשר לכולם, אני הפרעתי לך, אבל בואי ככה ברצף של 10 דקות לסיים את המצגת

מיכאל ביטון:  ניתן גם לח"כים להתייחס, ואחרי זה לשותפים נוספים

אורית סטרוק: בשמחה גדולה

אורית סטרוק:  אז עכשיו אנחנו מדברים על הכלים שהמשרד עושה בהם שימוש

אורית סטרוק:  אז כפי שאמרנו יש לנו את החטיבה להתיישבות, אנחנו מעורבים כעת בגיבוש מפת אזורי עדיפות לאומית, אני שניה ארחיב על זה

אורית סטרוק:  הובא לממשלה לפני כחודשיים וחצי חידוש של מפת העדיפות הלאומית שהייתה קיימת לאורך שנים, פשוט, לשחזר אותה כפי שהיא

אורית סטרוק:  רק אם להוריד, להנשיר ממנה ישובים שהמצב הסוציואקונומי שלהם השתפר לטובה, או שגדלו דמוגרפית

אורית סטרוק:  אנחנו התנגדנו והגענו להסכמה ולהחלטת ממשלה שקובעת שתגובש מפה חדשה, כאשר, על פי החלטת הממשלה, המשרד שלנו וגם משרד נגב גליל, יהיו מעורבים בגיבוש המפה החדשה הזו

אורית סטרוק:       המטרה שלנו במפה החדשה, שעדיין לא הושלמה, היא כפי שאמרתי בראשית הדיון, לייצר מגנטים חזקים מאוד למשיכת אוכלוסייה צעירה לאזורי נגב גליל

אורית סטרוק:  זו המטרה שלנו, אנחנו אמונים על כך, אז זה הכלי השני

אורית סטרוק:       הכלי השלישי, אנחנו מקדמים כעת תיקון לפקודת האגודות השיתופיות שיאפשר הרחבה של היישובים קהילתיים תוך שמירה על אופי ומרקם החיים של כל ישוב

אורית סטרוק:  זה יושב שאדוני יושב הראש, ישב בראש ועדת הכלכלה שקידמה את החוק הזה לקריאה ראשונה, כעת הוא יקודם בעזרת ה' עשינו לו דין רציפות, ויקודם לקריאה שניה ושלישית, זה מאוד קריטי לעתיד הישיבות הכפריות

אורית סטרוק:  אני לא ארחיב בזה, יש פה אנשים שכולים להרחיב יותר טוב ממני אפילו

אורית סטרוק:       ואנחנו מקדמים כעת גם כן בחקיקה בעזרת ה' שבוע הבא גם כן יקודם בקריאה שניה ושלישית חברות של נציגי המשרד, בוועדות התכנון, ובמועצת תכנון הארצית, בוועדות התכנון האזוריות בנגב ובגליל

אורית סטרוק:  שוב, מתוך מגמה להסיר חסמי תכנון ולקדם בניה, וגם במועצת רמ"י

אורית סטרוק:  שוב, כל המטרה שלנו בהשתלבות בגופים האלו, היא להסיר כמה שיותר חסמי תכנון, לייצר כמה שיותר מגנטים שימשכו אוכלוסייה, כולל הנחות בקרקע וסבסוד במחירי פיתוח וכו', שוב, לחזק מאוד את הישובים האלה כי כפי שאמרתי הקושי המרכזי שאנחנו רואים באזורים האלה, זה הקושי הדמוגרפי והאוכלוסייה המזדקנת, ואנחנו רוצים למשוך משפחות צעירות לאזורים האלה

אורית סטרוק:      יש פה על פעילות המכינות הקדם צבאיות שאנחנו מפעילים בעיקר באזורים העירוניים, בהתיישבות העירוני

אורית סטרוק:  גם יש בהתיישבות הכפרית, מעט, למשל בנחל עוז יש לנו מכינה מצוינת וכן הלאה, אבל בעיקר בישובים העירוניים ובעיירות הפיתוח

מיכאל ביטון: זה גם חצי שנתיות וגם שנתיות?     

אורית סטרוק: לא, המשרד שלנו לא אחראי על המכינות החצי שנתיות, רק על השנתיות

מיכאל ביטון: מי אחראי על החצי שנתיות?     

אבי מאיר: משרד החינוך

אבי מאיר:  זה נקרא תוכנית אופק במשרד החינוך

מיכאל ביטון: לא שקלתם להצטרף לזה?     

אבי מאיר: יש ועדה שדנה

מיכאל ביטון: ממתי חוק מפריע לך לפעול? לא ראיתי שיש לך בעיה

מיכאל ביטון:  לא ראיתי שכשאת רוצה לפעול יש לך בעיה

אבי מאיר: היה ניסיון בהסכמים הקואליציוניים

מיכאל ביטון: מה שאת אומרת עד היום שהחוקים שקיבלת במשרד זה הקדוש ברוך הוא עשה

אורית סטרוק: ממש לא

מיכאל ביטון: בגלל זה את לא רוצה לשנות אותם

אורית סטרוק: אני הקטנה, כאן בכנסת הזאת, רק במושב הזה - - -     

מיכאל ביטון: כשאת רוצה לשנות חוקים את משנה אותם

אורית סטרוק: אם צריך נשנה

מיכאל ביטון: אז מה אתה אומר על החצי שנתי?      

אבי מאיר: אני רק אגיד שאנחנו רצינו אותם ולצערנו בהסכמים הקואליציוניים לא הייתה הסכמה על זה

אורית סטרוק: אדוני יושב הראש הבטיח לא להפריע לי, ושנרוץ מהר במצגת ותאפשר לי לדבר

מיכאל ביטון: מה אני אעשה, החצי שנתיות זה הנשמה שלנו

מיכאל ביטון:  זה הילדים שלא קיבלו הזדמנות

אורית סטרוק: נכון, ולכן רצינו אותם

אורית סטרוק:  כרגע לא נתנו לנו

אורית סטרוק:  אבל מה שחשוב לי להגיד בהקשר של המכינות, מעבר לכך שיש לנו 31 מוקדים של המכינות בנגב ובגליל, ופה יש מפה חלקית של הגליל שמציינת אותן, אנחנו רואים שני יעדים חשובים בהקשר של המכינות האלה שנמצאות בנגב גליל

אורית סטרוק:       יעד אחד, זה עוד בתקופת החיים במכינה, לחזק את הקשר ואת התרומה של המכינה לקהילה שבתוכה ההיא נמצאת

אורית סטרוק:  והיעד השני, זה לדרבן, ליצור אצל תלמידי המכינה את התחושה של השייכות למקום, על מנת שהם יבואו ויחזרו לחיות במקומות האלה כשהם מסיימים את השירות הצבאי הם חוזרים

אורית סטרוק:  אנחנו רואים בהם חוד החנית של החברה הישראלית, דור העתיד של המנהיגות הישראלית, אנשים שהחברה הישראלית חשובה להם מאוד, ואנחנו מעודדים את הגישה הזאת

אורית סטרוק:  אני משתדלת לעשות מהר, פעילות הגרעינים המשימתיים

אורית סטרוק:  הגרעינים המשימתיים זה לדעתי אחד - - -     

מיכאל ביטון: רק אם אפשר במילה בתכנון התקציבי של 2023, את מגדילה את תקציב המכינות? את מגדילה את הגרעינים המשימתיים?      

אורית סטרוק: כן, כן

מיכאל ביטון: אני יודע שהתקציב לא אושר, אבל את הקונספט עשיתם בממשלה?     

אבי מאיר: אני אתן את המספרים

אבי מאיר:  תקציב המכינות הקדם צבאיות עמד על 117,900 ב-2022, זה יגדל כ-15% בהתאם לחוק, החוק מגביל את הגדילה עד 15%

אבי מאיר:  מעבר לזה אנחנו גם מתקצבים במבחני תמיכה שיפוצים למכינות ויש לנו עוד כל מיני פעולות שאנחנו מסייעים למכינות מה שמעבר לחוק

אבי מאיר:  סבסוד

אבי מאיר:  אנחנו גם עושים מלגות ליוצאי העדה האתיופית, המלגות האלו פורסמו בשבוע שעבר

אבי מאיר:  אנחנו עוד עובדים על התיקצובים שלהם במסגרת - - -     

מיכאל ביטון: אני בעד העדה האתיופית אבל למה רק להם? אין ילדים עניים עולים מרוסיה?     

אבי מאיר: אנחנו גם על זה עובדים

מיכאל ביטון: יש עולים מכל

דן אילוז: יש עניים גם דוברי צרפתית, אתם צריכים לדעת

מיכאל ביטון: יש להם גם, אה? צרפת אתם כולכם באתם עשירים לארץ

אורית סטרוק: חיכיתי, חבר הכנסת אילוז, שתגיד משהו

אבי מאיר: יש לנו שיתוף פעולה עכשיו עם משרד התפוצות

מיכאל ביטון: סליחה, המנכ"ל, חבר הכנסת דן אילוז ממהר ועדיין רוצה להגיד משהו, אז נעצור רגע ונשמע אותו

דן אילוז: אם אני יכול להגיד משהו קצר לפני שאני הולך, כי זה יום של הרבה מאוד הצבעות

מיכאל ביטון: איזה הצבעות?     

דן אילוז: הרבה מאוד הצבעות בוועדות

דן אילוז:  אתה פה יושב ונח

מיכאל ביטון: אני לא רואה הצבעות עכשיו, בשום מקום, אבל תמשיך

דן אילוז: אני פה יושב כנציג השדולה למען ארץ ישראל

דן אילוז:  אני קודם כל מברך על הדיון הזה, אני רואה גם בוועדה הזאת, וגם במשרד של השרה שותפים מאוד גדולים לכל הנושא של ההתיישבות

דן אילוז:  השדולה למען ארץ ישראל פועלת למען התיישבות בכל חלקי ארץ ישראל בכל חלקי ארץ ישראל, גם יהודה ושומרון, אבל כמובן גם בנגב, בגליל, בגולן

דן אילוז:  זו משימה ציונית מאוד חשובה

מיכאל ביטון: אתה יכול שהשדולה תביא לנו מרכזים קדמיים בדימונה, באופקים?     

דן אילוז: קודם כל אתה מוזמן להצטרף לשדולה, שתדע, אנחנו מאוד נשמח לראות אותך

מיכאל ביטון: בינתיים עיירות הפיתוח זה לא בארץ ישראל, לפי תוכנית הקרוואנים שלכם

דן אילוז: ותביע את הקול החשוב הזה גם כן

מיכאל ביטון: יש לכם תוכנית קרוואנים ביהודה ושומרון, בדואים, ערבים, מגזר כפרי

מיכאל ביטון:  לעיירות פיתוח אין קרוואנים

מיכאל ביטון:  הוצאתם אותנו מארץ ישראל

דן אילוז: אתה לא עונה להזמנה שלנו

דן אילוז:  נשמח אותך בתוך השדולה מביע את הקול החשוב הזה

מיכאל ביטון: תביא את הקרוואנים, אני בא לשדולה

מיכאל ביטון:  תדאג שיהיו קרוואנים

דן אילוז: אנחנו נמשיך לקדם את ההתיישבות בכל חלקי ארץ ישראל, מהשדולה, כחברי כנסת, גם מהקואליציה, גם מהאופוזיציה, תודה רבה

מיכאל ביטון: אשריך, דן האהוב

אורית סטרוק: אפשר להתקדם?     

אלון שוסטר: אהוב ב' יכול להמשיך?     

מיכאל ביטון: מה שאני אוהב אצלך שרק באת

מיכאל ביטון:  אפילו לא יבשה הדיו

אלון שוסטר: אני צריך ללכת לאותן הצבעות שממשיכות

מיכאל ביטון: אה אתה גם צריך? ברשותך השרה

אורית סטרוק: אם אני לא אתן לאלון שוסטר, למי אני אתן? זה ברור מאליו

מיכאל ביטון: חבר הכנסת שוסטר, בבקשה

אלון שוסטר: אני רוצה לומר, אנחנו נמצאים כאן כאשר יש אחדות אינטרסים, אפשר לקרוא לזה, היה לנו בהקשר מסוים, האם קוראים לזה ייעוד הגליל, או קוראים לזה חיזוק המרקם ההתיישבותי של יישובים שיתופיים, כמו שאני אוהב לראות את הדברים

אלון שוסטר:      אני חושב שהמשימה שלנו, של מדינת ישראל, היא לחזק, איך קראנו לזה לפני הבחירות הקודמות? את המשילות

אלון שוסטר:  מבחינתי, משילות, זה לא רק, בוודאי זה חוק וסדר בוודאי, אבל זו גם תחושת ריבונות של האזרחים עצמם יהודים וערבים, שהם חיים במדינה שכי לחיות בה, שהם גאים לחיות בה, ותחושת הבית ויכולת לקלוט ולצמוח, ולראות שהבנים והבנות גדלים ונוטעים יתד ביחד עם ההורים, זה דבר חשוב ביותר

אלון שוסטר:  מהבחינה הזאת אני מברך את השרה בהירתמות למשימה הזו

אלון שוסטר:  אנחנו שותפים בזה ואני מקווה שנתמקד בזה ולא בנושאים שאנחנו בחילוקי דעות גדולים לגביהם

מיכאל ביטון: תודה לך שוסטר

אורית סטרוק: תודה רבה

מיכאל ביטון: אוהד טל, השרה מסיימת עוד רגע את הסקירה

מיכאל ביטון:  אם תרצה אז תתייחס

אוהד טל: אני מתנצל שאיחרתי, אבל זה באשמתכם

מיכאל ביטון: הם לא התנצלו, הם באו ודיברו

אוהד טל: זה באשמת הצד שלכם, אז זה בסדר

מיכאל ביטון: אנחנו אשמים שאתם לא ישנים בלילה? אולי אתם גורמים לנו לא לישון בלילה?     

אוהד טל: אתה נראה לי ישנת טוב בלילה

מיכאל ביטון: לא, אני הייתי ער עד 04:00

מיכאל ביטון:  בבקשה

אורית סטרוק: ולכן קמת עצבני?     

מיכאל ביטון: לא עצבני, כואב לי

מיכאל ביטון:  כואב לי שפתאום החלטת ממשלה זה דבר שאת לא יודעת לנצח אותו, זה מה שכואב לי

מיכאל ביטון:  כשאת רוצה את יודעת

אורית סטרוק: מיכאל, איך זה הולך? כל כמה דקות מכניסים את זה?     

מיכאל ביטון: זה נגמר, זה לא יעזור לי, בינתיים לא פתרנו את זה

אורית סטרוק: בסדר גמור, אני באמת חושבת כבוד יושב הראש, שבכל הנושא של נגב וגליל אנחנו נמצא הרבה שיתופי פעולה, גם חוצה מפלגות וחוצה קואליציה אופוזיציה, זה בסוף נושא שחשוב לכולנו

מיכאל ביטון: נכון

אורית סטרוק: עכשיו אנחנו מתקדמים, אז לגבי הגרעינים, התחלתי להגיד, הגרעינים, הקהילות המשימתיות עושות עבודת קודש, בכלל בתחום החברתי, ובשנתיים הקרובות גם שנה אחת אחורה הם החליטו לייחד את הפעילות שלהם להעצמת האוכלוסייה המתבגרת

אורית סטרוק:  כבר הצגתי מקודם שזו בעיה מרכזית שלנו בנגב ובגליל

אורית סטרוק:  צריך גם לקחת בחשבון שברגע שיש אוכלוסייה מתבגרת, ואין מספיק אוכלוסייה צעירה, אז שוב אין מספיק מי שיתמוך במבוגרים, ולכן הנוכחות של הגרעינים במקומות האלה והעבודה שלהם עם האוכלוסייה הזו, תוך גם מתן טיפול וגם העצמה, היא מאוד מאוד משמעותית לקהילות

אורית סטרוק:  בסדר? יש לנו כ-80 גרעינים בנגב ובגליל

מיכאל ביטון: אתם מגדילים את התקציב שלהם?     

אורית סטרוק: כן, בוודאי

אבי מאיר: התקציב עמד בשנת 2022 על 42 מיליון שקלים למבחני התמיכה

אבי מאיר:  בשנה הקרובה זה יעמוד על כ-50, זה עוד לא סגור

אבי מאיר:  אנחנו צריכים להגיד שכלל התקציב של הגרעינים הוא תקציב קואליציוני

מיכאל ביטון: כל התקציב הזה? כל השנים הללו הוא יושב בסעיף קואליציוני?     

אבי מאיר: כן

אורית סטרוק: כן, לדאבוננו     

מיכאל ביטון: אז תכניסו אותו לא לקואליציוני

אבי מאיר: יש כ-50 למבחני התמיכה הרגילים

מיכאל ביטון: למה לא להכניס אותו לתקציב הבסיס?     

אבי מאיר: אנחנו דרשנו את זה בדיוני התקציב זה עדיין בדיונים, אנחנו נשמח לעזרתך

מיכאל ביטון: אני אבוא לוועדת כספים, אנחנו נהיה שם הרבה

אורית סטרוק: אדוני יושב הראש מוזמן מאוד

מיכאל ביטון: אבל מה ההליך שקובע אם תקציב מופיע בבסיס התקציב או בקואליציוני? נניח שוועדת כספים אומרת מאשרים את התקציב בתנאי שזה יהיה בבסיס התקציב

מיכאל ביטון:  מה ההליך המשפטי של הדבר הזה?     

אליהו ישי: אליהו ראש המטה של השרה

אליהו ישי:  אני אומר שיכולים להשפיע על זה בתוך דיוני התקציב

אליהו ישי:  אנחנו מנסים מאוד, ההתמודדות היא לא מולנו, אלא מול האוצר

מיכאל ביטון: לעגן את זה בבסיס התקציב

מיכאל ביטון:  טוב, נעבוד על זה ביחד

מיכאל ביטון:  תמשיכי השרה

אורית סטרוק: אני רואה שחסר פה שקף, אני אגיד ממש במשפט, שמכיוון שהמשרד, אני כשרה, גם אחראית על הרשות לשירות הלאומי, אז אני אציין גם שההנחיה שלי לרשות השרות הלאומית בשנה שנתיים הקרובות, זה להגדיל את מספר התקנים, שוב, שיעסקו בחיזוק האוכלוסייה המתבגרת

אורית סטרוק:  זה כלל ארצי, זה לא רק בנגב וגליל

אורית סטרוק:  אבל זה חשוב וייתן מענים

מיכאל ביטון: יפה, זאת שליחות חשובה

אורית סטרוק: עכשיו, אנחנו עוברים לפעילות החטיבה להתיישבות בנגב ובגליל בשנת 2022

מיכאל ביטון: יש עוד הרבה שקפים?     

אורית סטרוק: שניים

אורית סטרוק:  אז עכשיו אנחנו מדברים על מה שהיה ב 2022

אורית סטרוק:  קודמה הקמתם של 14 ישובים בנגב, זה, כבוד יושב הראש יודע היטב, מכיר

אורית סטרוק:  קודמו החלטות הממשלה

אורית סטרוק:  הטבעות, התחילו עבודת התשתית להקמת המבנים

אורית סטרוק:  בסדר? אני מדברת על מה שהיה

אורית סטרוק:  קודמה הקמתם של שלושה ישובים בגליל ובגולן, אנחנו מדברים על מיטל בגלבוע, על רמת טראמפ בגולן ועל שיבולת במועצה אזורית גליל תחתון

אורית סטרוק:      טיפול נקודתי ביישובים במשבר זה אחד הנושאים שהחטיבה מתמחה בהם מאוד, היא ממש מרימה את הישובים ממצבי משבר קשים

אורית סטרוק:  שוב אדוני ישאל למה זה לא חל בעיירות פיתוח? אני שואלת במקומך, אני כבר עוזרת לך

מיכאל ביטון: לא, אם את היית במקומי את לא היית מסכימה שיפלו את היישובים שאת מייצגת

מיכאל ביטון:  אבל תמשיכי

אורית סטרוק: אבל צריך לדעת שהחטיבה באמת יודעת לתת טיפול

מיכאל ביטון: זה לוחם זה? תאמין לי כשאני לוחם אתה יודע

מיכאל ביטון:  זה רגיש עכשיו

אורית סטרוק: אתה עוד לא הכרת את חבר הכנסת ביטון

אורית סטרוק:  תכיר בהמשך

אורית סטרוק:  זו אחד הדמויות החזקות כאן בכנסת, הדוחפות, והפעילות, והמקדמות

אורית סטרוק:  ברוך ה' זכינו גם בכנסת הקודמת לעשות - - - ביחד

מיכאל ביטון: נכון, עשינו כמה דברים

אורית סטרוק: כל ההערות שלך מתקבלות רק באהבה אצלי

אורית סטרוק:  בסדר

אורית סטרוק:  אז החטיבה טיפלה טיפול נקודתי בישובים במשבר, כ-23 ישובים בנגב ובגליל באמצעות מעטפת חברתית וטיפול בתשתיות פיזיות ותקצוב חברה וקליטה, שוב, נושא שהחטיבה מאוד מתמצאת ומחזקת מאוד מאוד את היכולות החברתיות של הישובים וגם את היכולות שלהם לקלוט תושבים חדשים

אורית סטרוק:       אנחנו עוברים לשקף האחרון שמדבר על תוכנית קדימה לשנתיים הקרובות

אורית סטרוק:  אז יש לנו, כפי שאמרתי, תוכנית לחיזוק יישובי הצפון, כל הישובים ממערב למזרח, כולם זקוקים לחיזוק, רובם ככולם לא קיבלו שום השקעה ממשלתית, במשך עשרות בשנים ומרגישים מוזנחים בצורה קשה מאוד, ואנחנו יש לנו תוכנית שאנחנו הולכים לעגן סביבה, שוב זאת התוכנית של החטיבה להתיישבות, יואל ריבלין היקר והמוכר לכולנו, אנחנו נעגן אליה לא מעט משרדי ממשלה כדי לקדם אותה

אורית סטרוק:       הרחבת ההתיישבות הכפרית בנגב, אותם גרעינים שדיברנו עליהם, אותם 14 הישובים, סוף סוף לעבור לאכלוס של מחנות זמניים, לפחות בחלקם

אורית סטרוק:  משיכת אוכלוסייה צעירה לנגב ולגליל, מה שדיברנו, גם באמצעות גרעינים להתיישבות, גם באמצעות שינוי מפת אזורי עדיפות לאומית ויצירת מגנט למשיכת אוכלוסייה צעירה, דיברנו על זה

אורית סטרוק:  זה יעד מרכזי מאוד בתוכנית שלנו

אורית סטרוק:      מתן עדיפות והסרת חסמים לתכנון בהרחבת הישובים

אורית סטרוק:  אני לא ארחיב עכשיו על כל החסמים, אבל יש חסמי תכנון איומים ונוראיים בעיקר בהתיישבות הכפרית

אורית סטרוק:  זאת הסיבה שדרשנו, וקיבלנו עכשיו נציג בוועדות התכנון כפי שאמרתי

אורית סטרוק:  והעמקת הטיפול הנקודתי, משום שישנם ישובים במצוקה שהדרך היחידה באמת להרים אותם מהמצוקה שהם נקלעו אליהם, זה באמצעות הכלים והיכולות המיוחדים, המיומנויות המיוחדות שהחטיבה להתיישבות פיתחה במשך השנים ועושה עבודה נפלאה

אורית סטרוק:  ואני רוצה בהקשר הזה לומר שאני רואה לעצמי זכות מאוד מאוד גדולה, ותכף תגיד עוד פעם למה לא עיירות הפיתוח? אבל אני רואה לעצמי זכות מאוד מאוד גדולה לקבל את האחריות על החטיבה להתיישבות שזה כלי נפלא

מיכאל ביטון: החטיבה להפליית עיירות הפיתוח, זה הכותרת של האירוע

אורית סטרוק: הלוואי שנצליח, אדוני יושב הראש להכניס גם את - - -     

מיכאל ביטון: תראי השרה, יש לך חמישה סעיפים של היעדים האסטרטגים של המשרד

מיכאל ביטון:  הראשון, מגזר כפרי, השני מגזר כפרי, השלישי נגיד יש גם במגזר העירוני, הרביעי מגזר כפרי והחמישי מגזר כפרי

מיכאל ביטון:  יש במדינה 3%-2% במגזר הכפרי

מיכאל ביטון:  יכולת להכפיל את הנגב והגליל אם היית הולכת למגזר העירוני, יותר בתים, יותר תושבים, יותר טבעות, יותר אדמות, ולמה זה צריך להיות ככה, אני לא יודע?     

אורית סטרוק: הכל בסדר אדוני יושב הראש? מכיוון שאני רואה ממש מולי בכינון ישיר, אני רואה את דני עברי ראש המועצה האזורית משגב, אולי תיתן לו לדבר הוא יסביר לך את המצוקות הקשות של המגזר הכפרי, אולי אולי תשתכנע     

מיכאל ביטון: אבל גם לראשת המועצה המקומית ירוחם יש מצוקות קשות

מיכאל ביטון:  יש בירוחם גרעין ציוני דתי, יש לו מצוקות קשות

מיכאל ביטון:  יש עוד גרעין של בני המקום עם מצוקות קשות

מיכאל ביטון:  מה זה קשור? אין אחד שנלחם יותר ממני למען המגזר הכפרי השנה, אבל אין הדדיות בקשר

מיכאל ביטון:  אני לא רואה שאתם נלחמים למען עיירות הפיתוח

מיכאל ביטון:       אתם לא בזבזתם את הזמן, כמו שאני השקעתי את הזמן במגזר החקלאי השנה

מיכאל ביטון:  אבל לא ראיתי אתכם באים למי שצריך עזרה, והם בסוציואקונומי נמוך, ועיריות בלי עושר מוניציפלי, ובלי הכנסות מארנונה, ובלי גמישות תקציבית

מיכאל ביטון:  למה זה צריך להיות ככה? אני אומר לך, תעשי בדק בית

מיכאל ביטון:  תביאי תוכנית שאת יכולה לפעול בכלים פיזיים בכמה עיירות פיתוח, וזה לטובתך

מיכאל ביטון:  והפוטנציאל הגדלת התושבים הוא עצום

אורית סטרוק: אמרתי שמענו

מיכאל ביטון: שמענו ולא קיבלת אני חושב

מיכאל ביטון:  שמענו ומה?     

אורית סטרוק: אמרתי שאני אבדוק את זה, ואמרתי שהתוכנית התקציבית שתכננו, לא כוללת את ההערה המבורכת של אדוני אנחנו נבדוק אפשרות להרחיב, ואמרתי גם עוד משהו, שאני מציעה שאדוני יזמין לפה גם את שר הבינוי והשיכון

מיכאל ביטון: הזמנתי אותו, הוא לא עושה את מה שאתם עושים, הוא לא יודע לעשות

מיכאל ביטון:  הוא ישיב לי שזה החטיבה להתיישבות עושה, זה מה שהוא יגיד לי

מיכאל ביטון:  תודה השרה, ניתן לכמה חברים פה להציג

מיכאל ביטון:  משה מונטג, גרעין נגב

משה רוט: שלום וברכה, משה מונטג גרעין נגב אני גדלתי בנתניה

משה רוט:  בשלוש השנים האחרונות, אני וקבוצת חברים מהמרכז גיבשנו קבוצה של מעל 400 משפחות שרוצות לעבור לגור בנגב משתי סיבות, אחד, כי הנגב חשוב להם והם רוצים להביא רוח חדשה, ודבר שני כי הם מחפשים התיישבות כפרית

משה רוט:       אנחנו עובדים בשיתוף פעולה מלא עם אופיר צימרינג והחטיבה להתיישבות

משה רוט:  ואנחנו מכווננים לבקעת ערד

משה רוט:  ניישב שם את היישובים, וכרגע אנחנו יודעים שיש המון המון חסמים בדרך לשם, ואנחנו מבקשים ואפילו דורשים מעשה חלוצי, אין ואקום, אנחנו שם כל הזמן, בכל שבוע אנחנו מגיעים לשם

משה רוט:  יש שם דברים שקורים, אם לא נעשה מעשה חלוצי בזמן הקרוב, לא תהיה אופציה להקים שם התיישבות גם ב-5-10 שנים הקרובות

משה רוט:      יש לנו דוגמה מצוינת שזה גרעין חירן, דרור, 12 שנים, יש לנו אפשרות עכשיו

משה רוט:  אני אומר לך, הקבצוה שלנו לבד יודעת לאייש את כל הישובים האלה, ואנחנו נשמח שהשרה תקדם ותפעל למען הדבר הזה

משה רוט:  זהו

מיכאל ביטון: בסוף השרה תתייחס

מיכאל ביטון:  חבר הכנסת יוסף עטאונה, בבקשה

יוסף עטאונה: תודה רבה, כבוד יושב הראש, כבוד השרה

יוסף עטאונה:  אני רוצה להתייחס לסוגה הבדואית

יוסף עטאונה:  אתה דיברת בתוך הדיון על המצוקה של עיירות הפיתוח, מאיפה שאתה בא

יוסף עטאונה:  גם על המצוקה של משגב השרה דיברה

יוסף עטאונה:  אבל לפי דעתי המצוקה האמיתית בכל מה שקשור ליישובים והכרה ביישובים, היא נמצאת בנגב אצל הבדואים, ואני רוצה לתת כמה נתונים שיהוו בסיס לדברים שאני הולך להגיד

יוסף עטאונה:  שטח הנגב הוא 50% משטח ארץ ישראל

מיכאל ביטון: אני מצטער, אבל תמקד את זה ב-2-3 דקות

יוסף עטאונה: אני צריך להציג את הדברים

יוסף עטאונה:  זה לא יספיק

מיכאל ביטון: ארבע? יש לנו פה עוד דוברים

יוסף עטאונה: אבל יש דוברים, ויש דיון שהוא נוגע בדבר מהותי מאוד, ואני אומר ש-50% משטח מדינת ישראל נמצא בנגב, האוכלוסייה שנמצאת - - -     

מיכאל ביטון: אבו יוסף אני מכבד אותך

מיכאל ביטון:  אתה תגיד ארבע דקות, נשמע עוד דוברים, ואם יהיה זמן נחזור אליך

מיכאל ביטון:  תמקד את הדברים

מיכאל ביטון:  אני גם ראיתי שאתה יוזם הרצאה עכשיו, אז ארבע דקות, קדימה

יוסף עטאונה: אני לא יוזם הרצאה, אני מציג מציאות, ואתה יודע טוב מאוד

מיכאל ביטון: אני טובע בדבר הזה, אבל ארבע דקות

יוסף עטאונה: אבל לא יכול להיות דיון בוועדה בנושא הזה, ואני בא להציג את הדברים ואתה אומר לי מראש שתי דקות ושלוש דקות

מיכאל ביטון: בוועדה כשמקבלים ארבע דקות זה הרבה זמן

יוסף עטאונה: אני גם חבר ועדה ואני גם צריך להציג את הדברים כחבר כנסת

מיכאל ביטון: אבל ארבע דקות זה הרבה זמן

יוסף עטאונה: זה לא הרבה זמן

יוסף עטאונה:  אנחנו איבדנו שתי דקות, ואנחנו מדברים על ארבע דקות

מיכאל ביטון: תתחיל יוסף

יוסף עטאונה: אני אומר דבר כזה, השטח הוא 50%, בתוך השטח הזה גרים 9% מאוכלוסיית מדינת ישראל

יוסף עטאונה:  והנקודה שאני אומר, שאם באים לפתח ולהסתכל על הנגב ועל היישוב, והכרה בישובים, צריך להתייחס לתושבים שנמצאים שם, לערבים ויהודים כשווה בשווה ולא להסתכל בפרנויה של דמוגרפיה ושל אויבים שמשתלטים על הקרקע

יוסף עטאונה:       התפיסה הזו והתיאוריה הזו לא תוביל לשום מקום, כי 75 שנים היא לא הובילה

יוסף עטאונה:  מי שרוצה לפתח את הנגב, אי אפשר להתעלם מהאוכלוסייה הבדואית, והצרכים שלה, והכרה בכפרים שלה

יוסף עטאונה:  כשאת מציגה את כל הנושא של ההתיישבות הכפרית, והבדואים חיו בנגב כל הזמן והיו בחקלאות, זה האופי שיכול להתאים להם

יוסף עטאונה:  וכל הפיתוח הכפרי בנגב לא מתייחס לבדואים בכלל

יוסף עטאונה:  וכשבאים להכיר בכפרים, הם באים בתהליך שהוא כפוי, וריכוז, ועירוני שלא מתאים לאופי ההתנהלות של הבדואים והחיים שלהם

יוסף עטאונה:      ולכן כשבאים לתכנן את הנגב ואת הישובים שלו, צריך להכיר באוכלוסייה הבדואית כאוכלוסייה שווה

יוסף עטאונה:  ואני לא אומר שצריך חוקים מיוחדים לבדואים

יוסף עטאונה:  אותם חוקי תכנון ובניה, כבוד השרה, שקיימים וחלים על ערבים ויהודים, גם מה זה יישוב כפרי, מה זה חוות בודד, מה זה מושב, מה זה קיבוץ, כל צורת התיישבות שמגיעה ליהודי, גם מגיעה לבדואי באותו חוק

יוסף עטאונה:  אבל אי אפשר ליצור שתי מדינות בתוך הנגב, מדינה לבדואים, מדינה ליהודים, וגם הממשלה שהיום את יושבת בה

יוסף עטאונה:  לפי דעתי, גם חלוקת התיקים שהאוכלוסייה הבדואית דרך שוויון חברתי, את מטפלת בהתיישבות, חקלאות לקחה חלק, נגב גליל

יוסף עטאונה:       לפי דעתי הגיע הזמן שפעם אחת לשבת ערבים יהודית ולמצוא פתרון לפי הצרכים של האנשים, לפי ההכרה שלהם

יוסף עטאונה:  כי בסופו של דבר, כל התביעות של הבדואים על בעלות בנגב, הם על 3

יוסף עטאונה: 5%

יוסף עטאונה:  לפי חוקי התכנון והבנייה, אם המדינה תתחיל לתכנן ולעשות את הדברים, אפשר

יוסף עטאונה:  אבל בתפיסה שהם אויבים, וצריך להשתלט, אתה דיברת על אום אל חיראן ועל הגרעין של חירן

יוסף עטאונה:  הנגב כל כך רחב שאפשר לבנות ערים בנגב

יוסף עטאונה:  מצאתם רק דווקא איפה שיש אום אל חירן ולהקים חירן? אתה בגרעין של חירן

משה רוט: אני לא בגרעין של חירן, נתתי את חירן כדוגמה

יוסף עטאונה: איפה שאתה יושב היום, אתה יכול להסתכל מסביב אום אל חיראן מכל הכיוונים, אפשר להקים את העיר באר שבע

יוסף עטאונה:  ודווקא איפה שנמצאים הבדואים, דווקא דווקא על הבתים שלהם באים לתכנן? זה לא יכול להיות

יוסף עטאונה:  ואז אני אומר עוד פעם שאם באים ומתייחסים לנגב, צריך קודם כל להכיר בכפרים ולתכנן לבדואים לפי הצרכים שלהם

מיכאל ביטון: תאמין לי, עשית בול ארבע דקות

יוסף עטאונה: אני ניסיתי לקצר

מיכאל ביטון: עשית טוב, תודה רבה

מיכאל ביטון:  גרעין הראל, אורנה הורוביץ

אורנה הורביץ: אהלן שלום לכולם, חבר הכנסת מיכאל ביטון תודה רבה על ההזמנה

אורנה הורביץ:  השרה אורית סטרוק אנחנו נפגשנו בוועדה הזאת לפני שנה, אני חושבת, כשהיית חברת כנסת

אורית סטרוק: לא הייתה הוועדה הזאת, טוב שהיא הוקמה

אורנה הורביץ: דרך ועדת הכלכלה אני חושבת? אחת הועדות

אורנה הורביץ:  אני לא פוליטיקאית, אני מייצגת את השטח, את האנשים בסוף שרוצים להתיישב

אורנה הורביץ:  יש לנו מדינה מורכבת מאוד, אני שומעת פה את הכאב של הבדואים, וכל מיני כאבים של פריפריה והכל, ואני מייצגת 52 משפחות שיכלו להיות כבר 100 משפחות אם היה לנו מקום, שכבר מנסות הרבה שנים להתיישב

אורנה הורביץ:  אין שום דבר בעייתי במיוחד

אורנה הורביץ:       אנחנו באים לערבה, דרך אגב הגענו לשם כבר באוגוסט, נראה לי שאם שרדנו את החום שם נשרוד את הכל, לישוב במרחבים אדירים שאין בהם שום דבר, שעברה החלטת ממשלה, שיש שטח חום שאפשר להקים שם מחנה קרוואנים, מחנה זמני, אנחנו עוברים ממחנה זמני תשע שנים לעוד מחנה זמני

אורנה הורביץ:  אני אישית, עם שלושה ילדים שהייתי בטוחה שכבר את השלישית אני כבר אגדל באיזה בית נורמלי, אבל נראה לי שאת הנכדים אני אגדל במחנה קבע, וזה לא קורה

אורנה הורביץ:       עכשיו, כולם עם רצון טוב יושבים פה אנשים של החטיבה להתיישבות ששמים כסף ושמים זמן, ויש פה את תנועת אור שמלווה, ויש כאן אנשים טובים שאני חושבת שברצון הטוב של כולם שזה יקרה, זאת מרה קשה בעיניי למדינת ישראל, כי את מדברת על בעיה דמוגרפית של אוכלוסייה זקנה, אנחנו יחסית צעירים, אוקיי?     

אורית סטרוק: מזדקנת

אורנה הורביץ: אנחנו בינתיים גם הזדקנו בתהליך הזה של ליישב את הנגב

אורנה הורביץ:  ואנחנו מייצגים משפחות צעירות וחבר'ה צעירים ואפילו רווקים וזוגות שרוצים להתיישב ולפתח

מיכאל ביטון: אורנה, ישר לנקודה

אורנה הורביץ: לא צריך להקים גרעינים, הנה יש פה גרעין, יש פה בעיה

אורנה הורביץ:  זה לא קורה, זה מתעכב

מיכאל ביטון: מה הבעיה?     

אורנה הורביץ: קק"ל יצאו, חסרים כמה מיליונים

אורנה הורביץ:  הכל כסף קטן יחסית לממשלה

מיכאל ביטון: השרה, מה את יודעת על הדבר הזה?     

אורית סטרוק: לענות כבר? לא על הכל ביחד?     

מיכאל ביטון: את יכולה על הכל בסוף

אורנה הורביץ: אני אגיד אולי שורה תחתונה, בסדר? בסופו של דבר, במבחן המציאו לא קורה

אורנה הורביץ:  יש שטח, יש הכל, זה לא מתקדם

אורנה הורביץ:  אני חושבת שגרעינים אחרים שמסתכלים

מיכאל ביטון: אתם בארץ ישראל מתמקמים?     

אורנה הורביץ: לא בירוחם

אורנה הורביץ:  אנחנו בסדר

מיכאל ביטון: תבדקו אולי אתם גם לא במפה

אורנה הורביץ: הערבה התיכונה, אבל אני אגיד שבסוף אם רוצים לחזק עוד גרעינים, רוצים להקים עוד גרעינים, רוצים לפתח את הנגב והגליל, אם אני הייתי בת 20 ומשהו והייתי מסתכלת מה קורה עם גרעינים שכבר רצים שנים, מה קורה איתם, לאן הם מגיעים? הייתי זונחת את החלום הזה

אורנה הורביץ:  בחיים לא הייתי, וגם מי שפה, לא הייתי מקימה היום גרעין, לא הייתי הולכת להתיישב, ולחפש את זה

מיכאל ביטון: ניתן לשרה להשיב מה הסטטוס של גרעין הראל אצלם, ואיך פותרים את הבעיה?     

אורנה הורביץ: נשמח להשיב, וגם נשמח להיפגש איתך בהמשך

אורית סטרוק: כן

מיכאל ביטון: קודם כל השרה, צריך לבקר אותם

מיכאל ביטון:  צריך ללכת אליהם, לעזור להם

אורית סטרוק: לכולם אנחנו מגיעים, רק אתה יודע, יש עוד כמה דברים שצריך באמצע

מיכאל ביטון: ראש המועצה האזורית משגב, דני בבקשה

דני עברי: קודם כל אני מבין שדיברו קצת על מועצה אזורית משגב, אבל חבל שיצא חבר הכנסת, אנחנו ביחד עם החטיבה להתיישבות הבאנו בשורה בדואית בעבודה של שנים רבות למצב של הסדרה

דני עברי:  כמה מספרים, חבר הכנסת ביטון, אנחנו מכירים ואנחנו יודעים לשתף פעולה, 3% זה החקלאים, תושבי המועצות האזוריות זה מיליון איש, מועצות אזורית אבל זה גם מבחן למרחב הכפרי

דני עברי:  כי יש מועצות מקומיות שהן במרחב הכפרי גם יהודיות כמו כפר תבור, או לא משנה, ובגליל, אני כמובן מכיר יותר טוב, יש גם מועצות מקומיות ערביות

דני עברי:       אני כראש מועצה אזורית, בחרו אותי 8,000 תושבים ערבים

דני עברי:  יש לי יותר תושבים ערביים מאשר טובא זנגריה והם אגב מאותו שבט

דני עברי:  הדברים הם לא כפי שנראים בפשטות, יש מורכבות בשטח, והטיפול, חלק מהתושבים אי אפשר להנגיש להם שירותים בסיסים, אפילו שירותי חובה, בנושא של רווחה, בנושא של תרבות, בכל הנושאים

דני עברי:       החטיבה להתיישבות והמשרד להתיישבות זה למעשה הגוף היחידי שמדבר באופן ישיר את השפה שלנו

דני עברי:  אתה מכיר את זה דרך חינוך, אנחנו בגרעין משימתי, יש לי גרעין משימתי בסלאמה, למשל, שעובד עם הנוער

דני עברי:  הדבר הזה, אנחנו בפריפריה, אנחנו רשות מעורבת, אנחנו חיים מפוזרים על ההרים, אנחנו צריכים עזרה רצינית בשביל להתגבר על החסמים התודעתיים, החסמים הטכניים גם אבל בעיקר התודעתיים

דני עברי:  זה אני אומר פה לוועדה, בעיקר התודעתיים, זה יותר קשה

דני עברי:       מנהלת הבדואים בנגב היום אצלי, אנחנו עובדים איתה, אנחנו מנסים לעשות אותו דבר

דני עברי:  גם ההתיישבות היהודית

דני עברי:  חוץ מהחטיבה להתיישבות, אני ויושב ראש ועדת רווחה במרכז המועצות האזוריות, מרכז שלטון אזורי, כשאני בא להנגיש שירותים לדור השלישי, אז אני מתקשה לאסוף, יש בעיה של נגישות, יש בעיה של אנשים שזרוקים על ההרים שאי אפשר להגיע אליהם עם שירותים

דני עברי:  כשאני בא לעשות פעולות של חינוך, יש בעיה שמפוצלים לי בתי הספר, אני גם כמו עיר מעורבת

דני עברי:  אני אגב, מעורב באותם אחוזים כמו של עכו, או של לוד, מבחינת האחוזים יהודים-ערבים

דני עברי:       המורכבות פה, של הטיפול בשטח, אף אחד מכל משרדי הממשלה כולם, לא מדברים ישירות את השפה שלנו ממש, ויש בעיית קומוניקציה ובעיית הנגשה, בעיות טכניות חוץ מאשר משרד ההתיישבות והחטיבה להתיישבות ואמרו פה את הדברים

דני עברי:  עכשיו, התוצאה בסוף שזה לא עובד

דני עברי:  כשמחילים עליי עקרונות תכנון על ישובים צמודים, כשישוב אחד בדואי עלה לתודעה שצריך להסדיר את הבדואים, לא עלה לתודעה שישוב קהילתי לא חקלאי, גם אותו צריך להסדיר, גם הוא צריך לצמוח, גם בו יש גנים, גם בו יש שירותים

דני עברי:       בסיס החיים שלנו בסופו של דבר, הוא בסיס קהילתי, ואנחנו בנויים על ההתנדבות ואנחנו מתנדבים גם בעיירות הפיתוח, גם הרמה של ההתנדבות, שנת השירות, כל מה שאנחנו עושים, גם הסמיכות שלנו אגב

דני עברי:  אנחנו חלק מכרמיאל במקרה שלנו, או מעכו כי זה איפה שאנחנו

דני עברי:  אנחנו גם חלק מסכנין ומעראבה ואנחנו גם חלק מהפיתוח העסקי גם שלהם

מיכאל ביטון: קודם כל דני, יש לך מצב מיוחד כמועצה אזורית

מיכאל ביטון:  אין הרבה מועצות אזוריות שנושאות באתגר של מועצה אזורית מעורבת, בהיקפים כאלה ובאיכות כזאת

מיכאל ביטון:  אני רק אתקן איתך, אדם אחד נפטר קראו לו צביקה צמרת, הוא היה - -      

אורית סטרוק: איש יקר

מיכאל ביטון: - - התיישב בשדה בוקר, בירוחם, בקרית שמונה, באלון שבות, מודיעין, איש אידיאליסט

מיכאל ביטון:  הוא כתב מאמר שנקרא חדלו להתנדב, כשהיה מנהל בית ספר בשנות ה-70' בקרית שמונה, כתב את זה לקיבוצניקים

מיכאל ביטון:  הוא בעצם אמר, אתם רוצים, תבואו לגור בקרית שמונה

מיכאל ביטון:  הערים האלו צריכות תושבים, הם לא צריכות התנדבות

מיכאל ביטון:       בשביל לתת להם תושבים צריך להפעיל את כל הכלים שעומדים לרשות המדינה

מיכאל ביטון:  ומה שאתה עושה עם החטיבה להתיישבות זה מבורך

מיכאל ביטון:  וכנראה אתה יודע לעבוד, אתה עושה את העבודה

מיכאל ביטון:  אבל הכלי הזה שעומד לרשותך, בעידוד התיישבות, צריך לעמוד לרשות רשויות שנאבקות לא פחות על האתגרים שלהן

דני עברי: היו שנים רבות שלא טיפלה החטיבה להתיישבות בבדואים, ועכשיו היא כן מטפלת אז בבקשה

מיכאל ביטון: בסדר, אז לכן אמרתי לשרה, לא הקדוש ברוך הוא קבע, אפשר לפתוח את הדברים, אפשר לחשוב על הכל

מיכאל ביטון:  אז תודה לך ראש המועצה

מיכאל ביטון:  חבר הכנסת אוהד טל, בבקשה

אוהד טל: תודה רבה אדוני יושב הראש אני רוצה לחזק אותך, למרות שאני מרגיש שקמת קצת טעון הבוקר, אולי לא ישנת טוב באמת בלילה, אבל אני רוצה לחזק אותך גם על הוועדה

מיכאל ביטון: אמרתי לך זה רך, זה מרוכך

מיכאל ביטון:  זה כמו החוק שלכם

מיכאל ביטון:  מה שקורה פה זה רכות

אוהד טל: רגע, מפרגן לך

אוהד טל:  אני מושיט לך יד חזרה, עכשיו בוא נראה אתכם מושיטים לנו יד בחזרה

אוהד טל:  ואני רוצה גם לחזק את השרה, גברתי השרה, אני חושב שעם ישראל זכה שאת השרה שמובילה את התחום הזה של התיישבות

אוהד טל:  אין מי שפעילה יותר ממך לאורך שנים רבות, בתחומים הללו

אוהד טל:  וכמובן, בשיתוף פעולה עם אנשים טובים גם בחטיבה להתיישבות, אין לי ספק שאתם תיקחו אותנו למקומות טובים הרבה הרבה יותר

אוהד טל:      תראו, אני בעצמי בן הנגב, אני נולדתי באילת וגדלתי במצפה רמון ההורים שלי גרים היום בשדרות בעשור האחרון, ואנחנו מכירים את האתגרים, גם בצפון וגם בדרום

אוהד טל:  האתגרים הם באמת גדולים, הם באמת רבים ושמענו גם ככה חלק מהדברים כבר עכשיו, וצריכים להבין שבסופו של דבר השמיכה היא קצרה

אוהד טל:  עם כל הכוחות והרצונות הטובים שיש כאן, אי אפשר לפתור את כל הבעיות, ולא מחר בבוקר אנחנו נקום והכל יהפוך להיות ורוד

אוהד טל:       אני חושב שהאתגר המרכזי אם אנחנו מדברים על פריפריות, על נגב, על גליל, שהאוכלוסייה בעצם הולכת ומזדקנת

אוהד טל:  הצעירים בסופו של דבר הולכים ועוזבים, זאת המציאות

אוהד טל:  אם ניקח בגליל, הנתון שמונח בפניי, שלפי הלמ"ס 2020-2021 היום האוכלוסייה היהודית בגליל עומדת על 42

אוהד טל: 5%, שזו ירידה דרמטית מאז שנות ה-80' ודיברת על כפרי ועירוני, ברובה בסופו של דבר, מתוך האוכלוסייה הצעירה, בערים

אוהד טל:  כשהאתגר המרכזי זה כמובן תעסוקה

אוהד טל:  בסופו של דבר אין מה לעשות אם אין תעסוקה, אם אין מה השקעות כלכליות של המדינה בתחומים הללו, אין מה שישאיר את האוכלוסייה הצעירה במקומות הללו, ולכן אני חושב שבעיני, צריך לשים דגש, זאת צריכה להיות המשימה המרכזית, זה הפוקוס

אוהד טל:  כמה שיותר להביא תעסוקה זה יכול לייצר את השינוי שאנחנו כולנו מייחלים לו

מיכאל ביטון: תודה לך חבר הכנסת אוהד טל סעדיה גורדצקי

מיכאל ביטון:  זה אוקסימורון

סעדיה גורדצקי: אוקסימורון בדור שספרדים ואשכנזים לא התחתנו ביחד, אני אחרי זה

מיכאל ביטון: סעדיה? יפה

סעדיה גורדצקי: חצי אלג'יראי חצי פולני

מיכאל ביטון: זכית תאמין לי

סעדיה גורדצקי: אני מנהל המרחב הכפרי בתנועת אור, תנועה שאתה יודע, אדוני יושב הראש, לראייתנו כדי שהמרכז לא יקרוס לתוך עצמו והנגב והגליל יפסיקו להיות פריפריה, אז ב-25 השנים הקרובות צריך להביא 4 מיליון איש לנגב ולגליל, ואין ספק ש-90% מהם יגורו במרחב העירוני, ובנקודה הזו אני רוצה לציין משהו, היה פה ויכוח, על החטיבה להתיישבות או משרד ההתיישבות והמרחב העירוני

סעדיה גורדצקי:  המשרד שותף מרכזי למיזם שנקרא עיר שווה שאדוני יושב הראש מכיר, שמחזק את ערי הפיתוח בנגב ובגליל, עבד בארבעה ערים אופקים, דימונה, קריית שמונה ועכו

סעדיה גורדצקי:  והוא הולך להיכנס בשנה הקרובה לעוד ארבעה ערים נוספות, אז המשרד שותף מרכזי לפיתוח ערי הנגב והגליל, פילוח גם כלכלי, גם דמוקרטי, גם קהילתי ועוד הרבה דברים נוספים וחייבים לציין את זה

מיכאל ביטון: אני חושב שראוי שיהיה שם גם את הכלי של מרכז קדמי?     

סעדיה גורדצקי: אני חושב שאסור שיהיו מחנות זמניים, לא במרחב הכפרי ולא במרחב העירוני, צריך לבנות ישר

סעדיה גורדצקי:  אבל אנחנו מבינים שהמורכבות במרחב הכפרי זה לוקח המון זמן ולכן כדאי שאנשים יהיו בשטח כי בלי שהם יהיו בשטח זה גם לא יוקם

סעדיה גורדצקי:  במרחב העירוני צריך לבנות ישר

סעדיה גורדצקי:  למה צריך מחנות זמניים?     

מיכאל ביטון: אז אולי החטיבה תבנה ישר?     

סעדיה גורדצקי: זאת שאלה אחרת שאני לא יודע

אורית סטרוק: זה לא משרד הבינוי והשיכון

מיכאל ביטון: רק זמני היא עושה?     

סעדיה גורדצקי: הדבר השני, לפני מספר חודשים, בזכות השרה, ופעולות נוספות שעשינו גם מאחורי הקלעים אל מול שרים נוספים בממשלה, הייתה את ההחלטה על אזורי עדיפות לאומית להביא הצעה חדשה לממשלה, וההצעה, בזכות המניעה של ההחלטה שעלתה לממשלה, והחלפתה, ניצלו ערים מרכזיות בנגב ובגליל מירידה דרמטית בסבסוד עלויות הפיתוח, ויש לזה השפעה דרמטית על המחירים בערי הנגב והגליל, ומי שהוביל את זה זו השרה, אז עוד נקודה שבה השרה משפיעה על המרחב העירוני

סעדיה גורדצקי:       אני רוצה להגיד מילה אחת

סעדיה גורדצקי:  אפשר להגיד הרבה דברים

סעדיה גורדצקי:  מבחן תקנת הגרעינים של המשרד ההתיישבות והתמיכה בגרעינים היא במרחב העירוני

סעדיה גורדצקי:  אבל צריך לזכור שככדי להקים ישובים צריך ישובים גם לשם, ואפשר להביא את הדוגמאות של דרור 13 שנים, יתיר אנחנו מלווים גרעין כבר גם שמונה שנים, ולזה אין תמיכה ממשלתית היום לתנועות שמלוות, מגבשות, מאתרות ומיישבות את הגרעינים הללו, והיינו רוצים למצוא דרכים לראות איך משרד ההתיישבות תומך בזה, כי בסוף, את גרעין יתיר, גרעין אור חב"ד שמונה שנים מי שמלווה אותו ומתקצב את כל הליווי והפעילות זו תנועת אור

סעדיה גורדצקי:  בדרור החטיבה להתיישבות כמובן שותפה מרכזית לכל מה שקשור למחנה הזמני, והיא גם מלווה

סעדיה גורדצקי:  אבל תנועת אור מוציאה על זה המון משאבים, והיינו רוצים למצוא את הדרך

סעדיה גורדצקי:       יש בנגב, עוד 7-10 גרעינים שצריך לגבש בשנים הקרובות

סעדיה גורדצקי:  אני מדבר על מבואות דימונה, אני מדבר על חנון אני מדבר על נווה גוריון אני מדבר על מבואות ערד שכרגע יש גרעינים כולל משה שנמצא פה ואחרים

סעדיה גורדצקי:  לא מעט גרעינים שצריך לגבש, וצריך בשביל זה גם את המשאבים בממשלתיים

סעדיה גורדצקי:  תודה

מיכאל ביטון: תודה לך, יש מישהו שרוצה להגיד משהו? נציג הקיבוץ הדתי? אלקסלסי? נגב גליל? תכף ניתן לך

יצחק אלקסלסי: יצחק אלקסלסי יועץ מקצועי לשר הנגב והגליל

יצחק אלקסלסי:  אנחנו כמובן מברכים על הדיון, פיתוח הנגב, הגליל, הבאת מנועי צמיחה, הגירה חיובית לאוכלוסיות צעירות, עומדים גם בראש מענייני משרד הנגב והגליל

יצחק אלקסלסי:  בממשקים שבין המשרד שלנו לבין משרד ההתיישבות, אני אציין שכבר נערכו פגישות בין השר והשרה

יצחק אלקסלסי:  יש רצון משותף וחיובי לקדם דברים יחד, בשיתוף פעולה מלא

יצחק אלקסלסי:  אמורים להיות גם פגישות המשך על נושאים ספציפיים

יצחק אלקסלסי:  אנחנו מודים לאדוני יושב הראש על הדיון הזה

מיכאל ביטון: תודה לך אלקסלסי

מתן גבריאל טולדנו: שלום לכולם, מתן טולדנו מגרעין אפיק

מתן גבריאל טולדנו:  אנחנו גרעין אפיק, גרעין מעורב, כרגע 20 משפחות ושלושה רווקים

מתן גבריאל טולדנו:  אנחנו בקשר רציף עם החטיבה להתיישבות ואחנו רוצים להיות אחד מהגרעינים שיעלו למבואות ערד מזרח

מתן גבריאל טולדנו:  רציתי שתכירו אותנו, אנחנו צעירים, אנחנו רוצים לעשות, אנחנו רוצים להתקדם ולקדם, ואנחנו רוצים גם לדעת שלא נהיה מאותם גרעינים שנמצאים כמו חברנו כאן מעיר אובות, בתהליך כל כך הרבה שנים עד שהם מגיעים למחנה הקבע

מיכאל ביטון: מאיפה אתם?     

מתן גבריאל טולדנו: אנחנו כיום פזורים בכל הארץ, קבוצה של חברים שמתגבשת ברגעים אלו, ואנחנו גדלים כל הזמן

מיכאל ביטון: מה המכנה המשותף? מה החזון המשותף לגרעין הזה?     

מתן גבריאל טולדנו: כיום אנחנו רוצים להקים קהילה מעורבת דתיים חילונים שיושבת היום

מתן גבריאל טולדנו:  אתם מכירים את מדינת ישראל, את השסעים שיש פה, אנחנו רוצים לשבת ולגור ביחד בטוב, על בסיס המכנה המשותף שלנו כציונות מיישבת וחקלאית

מיכאל ביטון: תודה רבה

מיכאל ביטון:  עוד מישהו?     

איל בן ראובן: אני אשמח

איל בן ראובן:  אילן רובין, ארגון לב בגליל, תודה רבה על הדיון החשוב, יושב ראש הוועדה

איל בן ראובן:  ממש בשתי נקודות קצרות

איל בן ראובן:  אחד, אני מצטרף לכל הנאמר פה, גם באמת על הדאגה, כרגע אני מדבר בתור תושב הגליל, דני עברי פה לצדי

איל בן ראובן:  וגם המרחב הכפרי וגם במרחב העירוני

איל בן ראובן:       אני בן השומרון שעבר לגליל, גר תקופה ארוכה בעיר כרגע עבר לישוב, מי יודע אולי עוד נשוב לעיר אבל כרגע חווה את כל האתגרים והקשיים, גם במרחב הכפרי וגם במרחב העירוני

איל בן ראובן:  אני רוצה לחזק את דבריו של חבר הכנסת אוהד טל על הנושא של פיתוח כלכלי

איל בן ראובן:  יושב ראש הוועדה, מי כמוך מכיר את זה, מי שלא קרא את הספר שלו אני ממליץ

איל בן ראובן:  כן כן סיימתי אותו לפני שבועיים, ההתיישבות והפיתוח הכלכלי שזורים זה בזה

מיכאל ביטון: למה לא קיבלתי פידבק?     

איל בן ראובן: נשלים אחר כך

איל בן ראובן:  וכמובן לחזק את השרה שמתוך התקופה שהממשלה הזאת עומדת ונמצאת, היא בערך פעם בשבוע בגליל בסיורים, גם בהתיישבות וגם בפיתוח הכלכלי במרחב העירוני

איל בן ראובן:  וכל הנושאים שקשורים באופן כללי, כלל גלליים, אז אנחנו באמת מחזקים ותודה רבה על הדיון החשוב

מיכאל ביטון: תודה

מיכאל ביטון:  עוד מישהו שרצה להגיד? יפה

מיכאל ביטון:  השרה תשיב לדברים שעלו

מיכאל ביטון:  בבקשה

אורית סטרוק: טוב אני אשיב, אני ארצה גם שראש החטיבה להתיישבות ישיב אחריי

אורית סטרוק:  אז ככה, אני לא הולכת לפי הסדר

מיכאל ביטון: העיקר שכולם יקבלו התייחסות

אורית סטרוק: אני מתחילה רגע שניה מסוגיית הסדרת הבדואים שעלתה כאן, כי זה נושא ששכחתי לציין במצגת

אורית סטרוק:  אני חברה בוועדת השרים להסדרת הבדואים

אורית סטרוק:  הסדרת הבדואים הוא אתגר לאומי מאוד מאוד חשוב, אני מציעה גם לאדוני גם לעשות פה דיונים על הנושא הזה, זה נושא סופר חשוב

מיכאל ביטון: יהיו עוד דיונים, זה נושא רציני

אורית סטרוק: נושא רציני

אורית סטרוק:  הוקדשו לו גם בתקציב המדינה הרבה יותר כספים ממה שהושקעו במשרד שלנו הדל

אורית סטרוק:  מיליארדי שקלים וטוב שכך, ואנחנו נעשה את זה בעזרת ה' בשום שכל

אורית סטרוק:  זה אחד

אורית סטרוק:       שתיים, לגבי כל הסוגייה של הקמת גרעיני התיישבות, עלייה לקרקע של גרעיני התיישבות, אני אגיד רגע משהו כללי ואחר כך בעזרת ה' ישי ראש החטיבה יפרט יותר

אורית סטרוק:  באופן כללי, אני רוצה להגיד לך אדוני יושב הראש, לפעמים אני יושבת בדיונים שעוסקים בקידום ותכנון של ישובים, ואומרת לעצמי, אם היו מגיעים לפה במנהרת הזמן ראשוני הציונות שהקימו פה את הישובים הראשונים, והיו רואים כמה זמן לוקח במדינת ישראל להקים ישוב ולהעלות אותו על הקרקע, או אפילו להרחיב ישוב קיים, הם היו תולשים את שיערות ראשיהם, וצועקים עלינו מה עשיתם? מה עשיתם?      הרגולציה אוכלת בנו בכל פה, ואם יש משהו שצריך לשנות אדוני יושב הראש, זה קודם כל את זה

אורית סטרוק:  אנחנו, את כל הכישרונות והשכל משקיעים באיך לסבך את עצמנו ולהרים על עצמנו עוד ועוד ועוד רגולציה, ואז אנשים טובים, כמו האנשים שאנחנו רואים פה, יושבים וממתינים

אורית סטרוק:       גרעין חירן למשל, היום דרור, אני ביקרתי אותו מיד כשהתמניתי לחברת כנסת בכנסת הקודמת

אורית סטרוק:  שמעתי את הטרללת הזאת שהם יושבים שנים על גבי שנים, עשרות בשנים במחנה קדמי, אני הלכתי לדבר עם חבריי השרים דאז, והיה ידוע שהיו מחלוקות קשות בין הקואליציה והאופוזיציה אבל אמרתי זה לא נושא שצריך להיות במחלוקת

אורית סטרוק:  זה נושא שחייב להיפתר

אורית סטרוק:  ואני רואה עצמי כן משימה להקל ברגולציה, לקצר תהליכים ולאפשר לישובים גם לקום, החדשים, ולגרעינים לקבל את הגיבוי וגם לישובים לגדול

אורית סטרוק:  זה משהו שהוא קריטי, ואני מקווה גם לקבל ממך אדוני יושב הראש עזרה וסיוע בעניין הזה

אורית סטרוק:  אחר כך אני אבקש שישי ירחיב בעניין הזה

מיכאל ביטון: רגע, אבל זה נכון לרגולציה

מיכאל ביטון:  לגרעין הראל יש הכל, אין להם פשוט כסף

אורית סטרוק: תכף לגבי גרעין הראל ישי ירחיב, כי זה סיפור ישן ועתיק, אני כידוע - - -     

מיכאל ביטון: אבל עכשיו את מתנהגת כמו שאת לא רצית שראשי הציונות התנהגו

מיכאל ביטון:  אמרת איזה בושות למדינה שלא יודעת ליישב

מיכאל ביטון:  הנה, מוכנים, יש אדמה יש הכל, אתם לא יודעים לפתור את זה בתוך חודש? אז עכשיו את מסבירה לנו את הבירוקרטיה? אין בירוקרטיה, יש אדמה, יש אנשים, יש הכל

מיכאל ביטון:  למה את לא אומרת בתוך חודש אני פותרת את זה? מה את מראשי הציונות או מראשי הבירוקרטיה? אז צריך לפתור את זה

מיכאל ביטון:  תנו תשובה ספציפית על המקרה הזה

אורית סטרוק: התשובה הספציפית תינתן עוד רגע

מיכאל ביטון: למה לא על ידך? למה מישהו אחר?     

אורית סטרוק: משום שאני חדשה באירוע, והם ותיקים באירוע

אורית סטרוק:  אז ישי רוצה

מיכאל ביטון: בבקשה, תן לנו תשובה ספציפית

ישי מרלינג: שלום אדוני יושב הראש, גברתי השרה, שותפים יקרים

ישי מרלינג:  בנושא של עיר אובות יש לי עוד הרבה דברים אחרים לומר על הרבה נושאים שעלו פה

ישי מרלינג:  אבל בנושא של עיר אובות, קודם כל אולי כדאי להתחיל מהתחלה, החל מ-2014 ועד היום מדינת ישראל השקיעה מיליונים רבים עבור ההתיישבות של הגרעין, הן בצוחר והן בעיר אובות

ישי מרלינג:       אני יכול להגיד לכם שהלכנו פה למתווה ועבדנו מאוד קשה, והגרעין, אני בטוח, מרגיש את זה, וגם כשאר השותפים, ופה צריך לציין את מאיר צור ראש המועצה שדוחף הרבה

ישי מרלינג:  ואנחנו, לפני כארבעה חודשים סיימנו את האירוע כאשר הצלחנו למצוא שותפה למימון ולביצוע של עבודות עפר ותשתיות, שזו קרן קיימת לישראל, ואנחנו מבצעים בעצם את המבנים של המחנה הזמני, ובמקביל אנחנו מסיימים תכנון של עיר אובות עצמה ועליה לישוב, לתב"ע הקבועה

ישי מרלינג:  ובמהלך חריג ושונה מכל מה שאני מכיר, בעצם אחרי החלטת דירקטוריון קק"ל חזרה בה כרגע, וזה עלול לעלות להחלטת דירקטוריון נוספת

מיכאל ביטון: למה היא חזרה בה?     

ישי מרלינג: היועץ המשפטי של קק"ל בעקבות פניות כאלה ואחרות קבע, שצריך לבחון את זה שוב

ישי מרלינג:  ובעצם, אנחנו בחטיבה להתיישבות הקצנו תקציב חריג, כשאני אומר חריג בסופו של דבר החטיבה להתיישבות פועלת על פי חוק חובת המכרזים, החטיבה להתיישבות פועלת בשוויון, בסופו של דבר החטיבה להתיישבות לא יכולה לקבל החלטה לתת ל-X יותר ול-Y פחות

ישי מרלינג:  ולכן, עשינו פה באמת מאמצעים ושמיניות באוויר על מנת להצליח להגיע למתווה הנ"ל וכרגע, כשאנחנו נמצאים באוויר, אנחנו בעצם בוחנים את החלופות שלנו

ישי מרלינג:  הכסף שאנחנו הקצנו

מיכאל ביטון: מה החלופות?     

ישי מרלינג: קודם כל אני אגדיר את מה שיש לנו כרגע

ישי מרלינג:  כרגע הוקצו כ-10 מיליון שקלים, סכום לא מבוטל בכלל, על מנת להקים את המחנה הזמני שחלקו הוא בעצם העברת מבנים והחזרת המצב לקדמותו בצוחר, וחלקו הוא שיפוץ המבנים והקמת המחנה הזמני עצמו

ישי מרלינג:  ובעצם הסכום הנדרש הוא סכום גבוה בהרבה, כ-6 מיליון שקלים קק"ל הייתה אמורה לתת לנושא הזה, עכשיו בסוף אנחנו כמו שאמרתי מקודם, פועלים על פי חוק

מיכאל ביטון: אבל אין 6 מיליון

ישי מרלינג: יפה מאוד, ולכן כשאנחנו מוציאים קול קורא, כל מועצה יכולה לגשת, והקל קורא הזה גם מוגבל בסכום כי בסוף אנחנו עם אמצעים מסוימים

ישי מרלינג:  אז אם מדינת ישראל תחליט שהחטיבה להתיישבות לא פועלת על פי חוק, והיא יכולה לעשות מה שהיא רוצה, אז בשמחה, אפשר להגדיר מה שאנחנו רוצים

ישי מרלינג:  אבל היות ואנחנו פועלים על פי כללים מאוד ברורים, ופה אני יכול להגיד שגם עם היועץ המשפטי של המשרד, וגם עם המועצה, עשינו פה מהלך של בעצם, רק כדי לחדד, ישוב יכול לקבל בקול קורא הזה עד 5 מיליון, היישוב קיבל יותר מכפול, בכלים שונים על מנת שאנחנו וכל להגיע לפתרון הזה

ישי מרלינג:       אנחנו בוחנים את האפשרויות שלנו להגיע עם הסכום הזה לאיזושהי תשתית שתוכל לאפשר מגורים

ישי מרלינג:  כרגע אנחנו עדיין לא הגענו לפתרון של הדבר הזה אנחנו גם מחפשים שותפים אחרים, ובנוסף אני יכול להגיד לך שאני בעצמי עובד לא מעט מול קק"ל ומנסה לשכנע אותם שבישיבת הדירקטוריון הקרובה שעוד לא התקיימה, שיצביעו בעד האירוע הזה, ובעצם ברגע שיש הצבעה חיובית של קק"ל, האירוע הוא פתור, וכל המושבים נמצאים

מיכאל ביטון: ואם אין קק"ל?     

ישי מרלינג: אם אין קק"ל אז יש חלופה אחת שאומרת שאנחנו מנסים באמצעים הקיימים לעלות, ובסוף זו מגבלה תקציבית, ונסתכל לקדימה

ישי מרלינג:  אופציה נוספת זה שתעבור החלטת ממשלה ספציפית ושמשרדי הממשלה יקצו לזה תקציב

ישי מרלינג:  זו תמיד אופציה, שתנחה את החטיבה להתיישבות

מיכאל ביטון: מה השרה אומרת? את הבעיה הבנו

מיכאל ביטון:  מה הפתרון השרה?     

אורית סטרוק: להגיד כרגע מה הפתרון אני לא יודעת 

אורית סטרוק: אני יודעת להגיד מה לא הפתרון

מיכאל ביטון: זה לא מעניין

אורית סטרוק: זה מאוד מעניין אדוני יושב הראש

מיכאל ביטון: את, אורית סטרוק בתפקידה הקודם, לא הייתה אומרת משפט כזה

מיכאל ביטון:  יש גרעין יש אדמה הם לא יכולים לעלות לקרקע

מיכאל ביטון:  מה הפתרון? לא מה לא הפתרון?     

אורית סטרוק: אני עונה

אורית סטרוק:  אם אדוני יושב הראש רוצה לסתום לי את הפה, אפשר

מיכאל ביטון: לא, אני שואל מה הפתרון? את אומרת לי מה לא הפתרון

אורית סטרוק: אי אפשר לשבת פה לצידי ולשאול למה מתוך התקציב של החטיבה לא הולך גם, לא יודעת איזה סכום

מיכאל ביטון: 6 מיליון חסר

אורית סטרוק: 	עזוב שניה, אני עוד לא הגעתי להראל, אני עוד לפני כן

אורית סטרוק:  אדוני יושב לידי כל הזמן ושואל למה נתח אדיר של תקציב החטיבה המצומצם לא הולך לעיירות הפיתוח? עכשיו אומר אדוני, בהתיישבות הכפרית למה אתם לא לוקחים מהתקציב, שמים את הכל, הכל, מעבר לעולם השוויוני שכבר חרגנו ממנו כבר מזמן, אתם נותנים הרבה מעבר לפי שניים שקיבל הראל לגרעין הראל היקר והחביב על חשבון מי, אדוני ושב הראש? אנחנו מתעסקים עם כל הישובים במגזר הכפרי

אורית סטרוק:  מה אני אגיד להם? אני אגיד להם, יש לי גרעין הראל

מיכאל ביטון: כמה גרעינים עם 50 משפחות ותב"ע זמינה יש לכם השנה?     

אורית סטרוק: אנחנו צריכים להעלות את כל הגרעינים לבקעת ערד

מיכאל ביטון: לא, תעני לי על השאלה

מיכאל ביטון:  כמה גרעינים תב"ע זמינה לביצוע ו-50 משפחות

ישי מרלינג: אדוני יושב הראש, אין גם אף גרעין שתוקצב אפילו לא בקירוב לתקציב של הראל

מיכאל ביטון: כי אולי זה היחיד שיש לכם

ישי מרלינג: לא, יש עשרות גרעינים שאנחנו מטפלים בהם

מיכאל ביטון: עם תב"ע להקמה?     

ישי מרלינג: מה זאת אומרת? יש ישובים כל יום

מיכאל ביטון: עם תב"ע, תב"ע?     

ישי מרלינג: מה זה תב"ע, יש לנו מחנות זמניים בהרבה מאוד נקודות

ישי מרלינג:  הרבה מאוד נקודות

ישי מרלינג:  דיברה מקודם לשרה על ישובים חדשים, רמת שיזף, מיטל, רמת טראמפ מיצר, יש עשרות, בכל מקום

מיכאל ביטון: מיצר יש תב"ע, ויש מתיישבים?     

ישי מרלינג: 	בוודאי

ישי מרלינג:  יש מתיישבים ויש להם תקציב והם עלו לקרקע, אבל התקציב בכלל לא קרוב

ישי מרלינג:  לא קרוב לאירוע הזה

מיכאל ביטון: למה שם הצלחת ופה לא?     

ישי מרלינג: יש פה הרבה מאוד חסמים אדוני יושב הראש, אני יכול להציג לך

ישי מרלינג:  אני שנתיים וחצי באירוע, הפתרון שנמצא - - -     

מיכאל ביטון: אומר לך שפשוט הקבוצה הזאת לא מעניינת אותכם וזה בערבה, אם זה היה במקום אחרת הייתם רוצים

מיכאל ביטון:  זו הבושה של האירוע הזה

מיכאל ביטון:  אני יודע מה זה אורית סטרוק כשהיא רוצה ליישב מישהו באיזה מקום

ישי מרלינג: אני דוחה את הדברים בתוקף, ואני אומר לך אדוני יושב הראש, משאבי הזמן והרצון שלנו להיענות לאירוע הזה ולפתור אותו

מיכאל ביטון: אז תגמור אותו

מיכאל ביטון:  10 שנים?     

אוהד טל: רגע אדוני יושב הראש, יש משהו שאני לא מצליח להבין מה קורה פה

אוהד טל:  כשאנחנו מדברים על הכבישים אז אתה אומר למה אין מספיק כסף לכבישים? אתה צודק

אוהד טל:  כשאנחנו מדברים על הכפרי אתה אומר רגע אבל צריך להשקיע בערים

אוהד טל:  כשאנחנו מדברים על הערים, אתה אומר מה עם הגרעינים? כשהוא אומר שהוא שם 10 מיליון שקלים בגרעין אז אתה אומר אז למה

מיכאל ביטון: לא, אני תולה פה בעיה בת עשר שנים

מיכאל ביטון:  אתה חושב שאורית סטרוק מקבלת מצב שגרעין לא יכול להתיישב בגלל 6 מיליון שקלים? זה המצב שיש פה

אוהד טל: אבל הוא אומר לך שהסיפור לא מתחיל ב-6 מיליון שקלים, הוא כבר השקיע שם 10 מיליון שקלים

מיכאל ביטון: זה סיפורים

מיכאל ביטון:  העובדות שעשר שנים זה לא נפתר

ישי מרלינג: אדוני יושב הראש השקענו בשנים האחרונות הרבה יותר מעשר מיליון שקלים

מיכאל ביטון: אז תגמור את האירוע

ישי מרלינג: אני אשמח לגמור את האירוע

ישי מרלינג:  אדוני, אנחנו היחידים שמביאים פה שותפים, היחידים שמתקצבים את האירוע, היחידים שמלווים את הגרעין לאורך השנים למרות התנגדות של גופים רבים

מיכאל ביטון: אני רוצה לשמוע שהשרה אומרת אני אגמור את זה, אני אכריע את זה

אורית סטרוק: אני אומרת כאן, בצורה הכי ברורה, הכי ברורה

אורית סטרוק:  אני לא אפלה לרעה גרעינים שלא עושים לעצמם את הלובינג היפה והראוי להערכה שעושה גרעין הראל, אני לא אפלה אותם לרעה ולא אקח מהמעט שיש להם, כדי שגרעין הראל יקבל את מה שמגיע לעוד גרעינים

אורית סטרוק:  יושב לך כאן בחור שאומר שהוא גם מגרעין

אורית סטרוק:  אני צריכה לעזור לגרעין הזה לקום, יש לי ישובים שאני צריכה להקים ולטפל בצרכים

מיכאל ביטון: אבל אתם קיבלתם החלטה להקים את גרעין הראל

מיכאל ביטון:  אתם מימנתם את ההקמה של השטח, אתם בניתם את ההסכם על קק"ל, ברח לכם שותף, אז מה עכשיו? זה בעיה שלהם?     

אורית סטרוק: אנחנו נחפש שותף, אבל מה שאנחנו לא נעשה אדוני

מיכאל ביטון: את לא עושה את זה כי זה בערבה, והם עדיפות שניה שלך

אורית סטרוק: אני לא מקבלת את ההאשמה, זה שלך

ישי מרלינג: הערבה היא בעדיפות ראשונה אדוני יושב הראש

ישי מרלינג:  הערבה היא במקום ראשון

מיכאל ביטון: כמה גרעינים הבאת לערבה בשנתיים האחרונות? מקום ראשון הערבה

ישי מרלינג: אדוני יושב הראש יושב משמאלי אופיר - - -     

מיכאל ביטון: אני מכיר את אופיר

מיכאל ביטון:  כמה גרעינים הבאת לערבה בשנתיים האחרונות?     

ישי מרלינג: אדוני יושב הראש, ההשקעות - - -      

מיכאל ביטון: אל תספר לי על ההשקעות , תענה לי על השאלה

ישי מרלינג: אני מספר לך אדוני, כי אתה בוחן אותנו בגרעינים - - -     

מיכאל ביטון: כמה גרעינים הבאת לערבה בשנתיים האחרונות?     

ישי מרלינג: אדוני יושב הראש, אנחנו בנינו Hub כדי לאפשר למתיישבים להגיע, ואנחנו קולטים - - -     

מיכאל ביטון: עזוב אותך Hub, זה אגדות אורבניות, אתה משתמש במילים גבוהות

מיכאל ביטון:  כמה גרעינים הבאת לערבה בשנתיים האלה? גרעין אחד יש לך, תסיים את זה

ישי מרלינג: אדוני יושב הראש, אתה מסתכל על הדברים בצורה נורא צרה

מיכאל ביטון: תודה על האבחנה

ישי מרלינג: כי בסופו של דבר, בוא, אתה יכול להראות את זה במספרים, ההשקעות של החטיבה

מיכאל ביטון: תסיים אירוע שהתחלת

מיכאל ביטון:  תסיים אירוע

מיכאל ביטון:  ואל תסביר לי על קק"ל, מה אנחנו תלויים בקק"ל? ממשלת ישראל תלויה בקק"ל

ישי מרלינג: כן אדוני יושב הראש, יש חוק של שוויון

מיכאל ביטון: את השוויון כבר הפרת מזמן, כי אתה הסברת לנו שהבאת להם כפול כשרצית

מיכאל ביטון:  אמרת שנתת 5 מיליון ושנתת 10 מיליון , את השוויון שרצית הפרת

אוהד טל: אז אם הוא נותן 10 מיליון שקלים זה לא טוב? ואם הוא לא מצליח להביא 6 מיליון שקלים זה גרוע?     

מיכאל ביטון: גרעין לא מתיישב ואתה לא שומע תשובה אני אגמור את זה

אוהד טל: אבל מיכאל, אנחנו חיים במציאות , נו מה, אני לא מצליח להבין את הפופוליסטיות הזו

מיכאל ביטון: בחיים היא לא הייתה מקבלת תשובות כאלה משרים, בחיים

מיכאל ביטון:  אם היא הייתה עכשיו מול שר אחר ואומרים לו יש גרעין ולא מיישבים אותו, המדינה הייתה בוערת

מיכאל ביטון:  ועכשיו מסבירים לי שוויון

אוהד טל: אולי היו חוסמים כבישים באיילון

מיכאל ביטון: שוויוניות ותקציב, ואלה פולנים ואלה שיווקיים

אורית סטרוק: אדוני יושב הראש, אני אשמח שתתן לי לדבר

מיכאל ביטון: בבקשה, תסכמי את הדברים, כי היו עוד דברים שרצית להתייחס

אורית סטרוק: אני אסכם, יש לנו משימות רבות וחשובות כפי שהזכרתי

אורית סטרוק:  אני רגע לוקחת דוגמה מהחיים שלי הפרטיים, אדוני יושב הראש יודע שברוך ה' זכיתי ב-11 ילדים, ברוך ה'

אורית סטרוק:  אני לא אקח מעשרה ילדים או מתשעה או מילד אחד, ואגיד סליחה, אני מעבירה את מה שאתה צריך בשביל, למשל החינוך שלך, האח שלך יותר מועדף ממך כי הוא צועק יותר חזק, ולכן את מה שאני רציתי להשקיע בחינוך שלך אני נותנת לאחיך, לא אעשה את זה

אורית סטרוק:  אנחנו צריכים לפעול למען כל הישובים, למען כל הגורמים שאנחנו אחראים עליהם, וזה עוד לפני שיושב הראש רוצה שנפעל גם למען אלה שכרגע אנחנו לא אחראים עליהם

מיכאל ביטון: מה, את לא אחראית על גרעין הראל? את באמצע ההשקעות שלהם, את בסוף, מה לא אחראית?     

אורית סטרוק: סיכמנו שתיתן לי לדבר

מיכאל ביטון: אבל אמרת לא אחראית, אני רוצה להבין

אורית סטרוק: אתה רוצה להבין? אז תיתן לי לענות אם אתה רוצה להבין, אי אפשר לחתוך אותי בכל חצי שניה, זה לא מכובד ולא מכבד

אורית סטרוק:  אדוני יושב הראש ניצל חלק עצום מהדיון כדי לדרוש שוב ושוב ושוב שנפרוס את האחריות שלנו גם על עיירות הפיתוח בהיבטים של מבנים זמניים

אורית סטרוק:  נכון?     

מיכאל ביטון: השקעות פיזיות

אורית סטרוק: עוד לפני שאני הולכת לתת תקציבים שאין לי לגורמים שאני כרגע לא אחראית עליהם, ויש משרדי ממשלה אחרים שכן אחראיים עליהם, עוד לפני כן, אדוני מציע עכשיו, שלישובים שאני כן אחראית עליהם, אני אקח מיישובים אחרים ואני אתן את החלק שלהם, את החלק היחסי שלהם לגרעין הראל

אורית סטרוק:  למה? כי גרעין הראל כרגע במצוקה או התחלנו או כל דבר אחר

אורית סטרוק:  אני לא עושה דבר כזה

אורית סטרוק:  לא עושים דבר כזה

אורית סטרוק:       אנחנו מחויבים להיות בשוויוניות כלפי כלל הישובים שמשוועים לתקציבים הלא גדולים שלנו

אורית סטרוק:  אנחנו בנינו על שת"פ של קק"ל

אורית סטרוק:  קק"ל ברחה מהאירוע

אורית סטרוק:  אנחנו ננסה לחפש שותף אחר

אורית סטרוק:  אנחנו לא ניקח מישובים אחרים שמשוועים לתקציבים האלה רק בגלל שאדוני יושב הראש רוצה שניתן את הכסף להראל

אורית סטרוק:  זה לא יקרה

מיכאל ביטון: לא, שתעמדו במשימה של עצמכם

מיכאל ביטון:  אתם לקחתם משימה ליישב גרעין, ואתם לא מסיימים את המשימה

מיכאל ביטון:  ואתם הבטחתם לראש המועצה האזורית שאתם אחראיים לכך

אורית סטרוק: אדוני יושב הראש, זה לא נכון

מיכאל ביטון: וביקשתם ממנו שיקלוט את הגרעין

מיכאל ביטון:  החטיבה להתיישבות פנתה אליו וביקשה שיסכים לקלוט אותם בעיר אובות, והם עשו החלטת מועצה, והחלטת המועצה הזאת אמרתם אנחנו נדאג למבנה הזמני

מיכאל ביטון:  זה הצהרתם למועצה

אורית סטרוק: זה מאוד יפה וכיוצא בזה, אנחנו התחייבנו ליישובים נוספים, בהקמה, וכאלה שכבר הוקמו, ולראשי מועצות נוספים, שיש להם ישובים בהקמה וכאלה שכבר קיימים

מיכאל ביטון: איך ראשי מועצות יסמכו עליכם אם אתם לא עומדים בהתחייבויות?     

אורית סטרוק: בהחלט, איך ראשי מועצות יסמכו עלינו אם עכשיו אני אבוא לראש מועצה אחר שאני מחויבת כלפיו?     

ישי מרלינג: לא נאמר מעולם

מיכאל ביטון: תלך לפרוטוקולים של המליאה

מיכאל ביטון:  תשמע את מאיר אומר למליאה אנחנו נקבל את המחנה הזמני הזה במימון

ישי מרלינג: אני לא הייתי במליאה

אורית סטרוק: אל תענה לו, שניה

אורית סטרוק:  אדוני יושב הראש, אני לא מקבלת את הטפת המוסר הזו משום שאני מחויבת כלפי ראשי מועצות רבים, וכלפי ישובים רבים, ולא בגלל שאדוני יושב הראש החליט לתעדף גרעין מסוים אני אקח תקציבים שמיועדים לישובים אחרים

מיכאל ביטון: אתם תעדפתם תקצבתם אותו כפול, אתם אמרתם פה לפרוטוקול שתקצבתם כפול ושתקצבתם יותר מכל גרעין, רק תסיימו כבר

מיכאל ביטון:  תסיימו

אורית סטרוק: הבנתי, אם תקצבנו כפול זה לא בסדר

אורית סטרוק:  לא מקובלת עליי הדרישה לקחת מישובים אחרים לטובת גרעין אחר שאדוני יושב הראש החליט לתעדף אותו, לא מקובל

מיכאל ביטון: זה את מתעדפת אותו

אוהד טל: אני מרגיש שאנחנו חוזרים על עצמנו, מיכאל, בוא נתקדם

אורית סטרוק: אני סיימתי

מיכאל ביטון: את המתעדפת, לא אני

מיכאל ביטון:  אתם אמרתם שמימנתם יותר מכל אחד

אורית סטרוק: אז במקום לומר תודה אתה אומר תורידי מאחרים?     

מיכאל ביטון: תסיימי

מיכאל ביטון:  אורית סטרוק של ההתיישבות כשהיא לא שרה הייתה מסיימת את זה

מיכאל ביטון:  אבל כשהיא שרה יש לה מגבלות, יש לה אילוצים

אורית סטרוק: אורית סטרוק של ההתיישבות לא תיקח מיישובים אחרים ותיתן לישובים אחרים

אוהד טל: אתה צודק, יש בעיה במדינת ישראל שהממשל לא יכול ליישם את המדיניות, אני מציע שנעשה רפורמה, מה אתה אומר אתה בעד? יאללה בוא נתקדם

אורית סטרוק: לא ניקח מיישובים כדי לתת לגרעין, שמשום מה אדוני יושב הראש החליט שהוא מתעדף אותו על האחרים

אורית סטרוק:  ואנחנו בעד הגרעין הזה, ונשתדל למענו, והשתדלנו למענו, ונחפש שת"פ, ונעשה מאמצים, אבל לא נכניס את היד - -     

מיכאל ביטון: עד מתי תחפשי שת"פ?     

אורית סטרוק: לא נכניס את היד לכיס של ישובים אחרים כדי לתת לישוב הזה

אורית סטרוק:  את זה לא נעשה

מיכאל ביטון: כי הערבה לא מעניינת אותך, זו הסיבה האמיתית

מיכאל ביטון:  אם זה היה חומש היית מוצאת

אורית סטרוק: זה לא נכון, זו הוצאת לעז

אוהד טל: מיכאל, על מה אתה מתבסס?      

מיכאל ביטון: אני רואה, אני רואה

אוהד טל: אני מצפה ממך אם אתה לא פופוליסט, על מה אתה מתבסס כשאתה מאשים את ההאשמה הזאת?      

מיכאל ביטון: על ההשקעות, על השקעות של זמן

אוהד טל: יש לך נתונים?     

מיכאל ביטון: כן

אוהד טל: אני מבקש את הנתונים

אוהד טל:  על מה אתה מתבסס שאתה יכול להצביע באופן מובהק שלא אכפת לה מהערבה

מיכאל ביטון: זמן ישיבות ודיונים על חומש מול זמן ישיבות ודיונים על גרעין הראל במשרד השרה

אוהד טל: אני לא מצליח להבין את זה

אוהד טל:  מיכאל אני מתנצל להגיד לך את זה, זה דיון פופוליסטי ברמות שאני ממש לא מאמין שהוא מתנהל

מיכאל ביטון: לא נעים לשמוע את האמת

אוהד טל: לא, זו לא האמת, אין לך שום נתון, אתה מאשים פה האשמות מופרכות בחלל האוויר בלי שום בסיס

מיכאל ביטון: אני אומר לך שעל חומש היא השקיעה עשרות שעות במקום שאין תב"ע, במקום שיש תב"ע היא לא השקיעה עשרות שעות

אורית סטרוק: זה פופוליסטי, זה לא יפה שאתה עושה

מיכאל ביטון: זו האמת, היא כואבת , אתם צובעים את זה שוויוניות, קריטריונים, אגדות, לא רצית להכריע את הסוגייה

מיכאל ביטון:  בחרת לשים את זה שולי אצלך בעשייה

מיכאל ביטון:  אבל בואו נסכם את הדברים

אורית סטרוק: זו הערה חסרת קשר למציאות

אורית סטרוק:  75% מתקציב החטיבה להתיישבות מושקע וימשיך להיות מושקע בנגב ובגליל, שזה כולל את הערבה

אורית סטרוק:  אתה מוציא לעז לא במקום ולא על בסיס נתוני אמת

מיכאל ביטון: אני לא מוציא

מיכאל ביטון:  אני מסכם את מה שאמרת

מיכאל ביטון:  פתאום יש לך אילוצים, בירוקרטיה?     

אורית סטרוק: זה מאוד מצער אותי שאתה בוחר - - -     

מיכאל ביטון: על חומש את שינית את החוק, ביטלת את חוק ההתיישבות כדי לקדם את חומש

מיכאל ביטון:  פה את לא יודעת לעשות משהו

אורית סטרוק: אדוני יושב הראש, אתה מעיר הערות פוליטיות לא רלוונטיות

מיכאל ביטון: הכל פה פוליטי, חבל הארץ הזה לא בעדיפות אצלך

אורית סטרוק: אדוני יושב הראש, המגבלה שלי היא מגבלה מוסרית

מיכאל ביטון: בחומש אין לך מגבלות, הבאת שינויי חוקים, עשית עשרות דיונים, נלחמת מול משרד הביטחון, אני יודע מה עשית על חומש, אז על גרעין הראל את לא יודעת לעשות את הדבר הזה? יש לי מגבלות? אסור לי? זו התשובה?     

אורית סטרוק: אני חושבת שזה לא מכובד שיושב ראש ועדה לא נותן לשרה לסיים משפט

אורית סטרוק:  זה מאוד לא מכובד

מיכאל ביטון: בשעתיים האלה את אמרת הרבה

אורית סטרוק: ואני מבקשת לומר עכשיו משפט מסכם בלי שתפריע לי

מיכאל ביטון: בבקשה

אורית סטרוק: ואני אומרת כך, המגבלה המוסרית שלי היא גם חוקית אבל היא גם מוסרית, היא פשוטה מאוד, לא לקחת מישובים אחרים בנגב ובגליל כדי לצ'פר ישוב אחד

אורית סטרוק:  אני חושב שזו מגבלה חוקית ומוסרית שאם אתה אדוני יושב הראש לא תומך בה - - -     

מיכאל ביטון: למעט חומש

אורית סטרוק: אין קשר לחומש

מיכאל ביטון: לחומש את יודעת לעשות שינויים - -     

אורית סטרוק: הישוב חומש לא קיבל אגורה

מיכאל ביטון: - - לחומש את יודעת לעשות חקיקה מיוחדת

מיכאל ביטון:  בחומש ידעת להשקיע זמן

אוהד טל: ואנחנו גאים בזה מיכאל שההתיישבות, אנחנו גאים גם בזה, וגם זה יקרה

אוהד טל:  אבל לא באופן פופוליסטי

אוהד טל:  בנחישות וברגישות ולא בפופוליזם, שזה מה שקורה כאן בדיון עכשיו

מיכאל ביטון: אם אני מעלה פה בעיה ואומרים לי אנחנו נפתור את זה, אני רגוע

מיכאל ביטון:  אבל כשאומרים לי אני לא אפלה ואני לא זה ואני לא זה, זה הסתייגויות על הסתייגויות

אוהד טל: לא, אומרים לך שהשקיעו ויש כוונה להמשיך ולהשקיע ומחפשים פתרונות לבעיות אמיתיות שיש במציאות

אוהד טל:  מה לעשות, המציאות היא יותר מורכבת מאשר צעקות בוועדה

מיכאל ביטון: בוא נסכם

מיכאל ביטון:  תודה, אוהד

אורית סטרוק: אני מאוד מאוכזבת

מיכאל ביטון: גם אני מאוכזב, באתי עם בעיה אמיתית ולא נתת תשובה

אורית סטרוק: שאמרת שתיתן לי להשלים משפט אחד ולא השלמתי

מיכאל ביטון: השלמת אותו מלא על מלא

מיכאל ביטון:  את רוצה עוד משפט? תגידי

מיכאל ביטון:  אמרת אותו, אני עצרתי רק בסוף

אורית סטרוק: ואתה תצליח להתאפק? בוא ננסה

מיכאל ביטון: בוודאי

מיכאל ביטון:  אמרת את המשפט הזה, קדימה

מיכאל ביטון:  תנסי

אורית סטרוק: החטיבה להתיישבות לא השקיעה אגורה נכון לעכשיו, אגורה אחת בחומש, משום שאין עדיין במה להשקיע

אורית סטרוק:  ההתיישבות ביהודה ושומרון מקבלת סכום זעום מתקציבי החטיבה להתיישבות לעומת מה שקיבל הנגב והגליל, והצגתי כאן שאנחנו רואים כמשימה ראשית את חיזוק הנגב והגליל

אורית סטרוק:       אנחנו מתנהגים בשוויוניות, לא נשקיע ביישוב אחד יותר רק בגלל שיושב הראש מעדיף אותו משום שזה לא חוקי וגם לא מוסרי כלפי היישובים האחרים

אורית סטרוק:  אנחנו נעשה מאמץ גדול לפתור את הבעיה של גרעין הראל, לא על חשבון ישובים אחרים

אורית סטרוק:  תודה

איילת סלע: אפשר להוסיף משהו?      

מיכאל ביטון: לא, אנחנו בסיום

איילת סלע: חשוב לי בהמשך להערה שלך נעים מאוד לי קוראים איילת סלע, אני מהתנועה הקיבוצית

איילת סלע:  בהמשך לדברים שלך, אדוני יושב הראש, אני רוצה לציין שאנחנו לפני חודשיים ביקשנו פגישה, נפגשנו בכנס חקלאות של התנועה הקיבוצית ולא נפגשנו עדיין

איילת סלע:  אז אני תוהה אם זה קשור למה שאמר אדוני יושב הראש או לא, ואני רוצה להאמין שלא

אורית סטרוק: שלחתם בקשה לפגישה למשרד שלי?     

איילת סלע: כן

אורית סטרוק: אז אני אבדוק אני לא קיבלתי שום בקשה

איילת סלע: אז אני רק אומרת שבעניין סדרי העדיפויות יכול להיות שאנחנו טועים

אורית סטרוק: אני אשמח שתראי לי אחרי הדיון את הבקשה לפגישה ששלחתם

מיכאל ביטון: מה התפקיד שלך שם?     

איילת סלע: קשרי ממשל

אופיר צימרינג: אני רק רוצה להוסיף שלפני שבוע בדיוק, אדוני יושב הראש, נפגשתי עם גרעין משותף לתנועה הקיבוצית, תנועת תרבות ובוגרי השומר הצעיר

אופיר צימרינג:  אנחנו בקשר רציף כולל אתמול בסיור בערבה דרומית עם נציגי התנועה הקיבוצית

אופיר צימרינג:  זאת אומרת יש עבודה רציפה החטיבה להתיישבות - - -     

מיכאל ביטון: אין לי ספק בכלל, אני מכיר את החטיבה

קריאה: ואני רוצה לחזק את האמירה הזאת בכל הממשקים שלנו, תנועת הקיבוץ הדתי מול השרה, בכל נושא לא רק בנגב גליל, אלא בכלל אתגרי ההתיישבות

קריאה:  הלוואי שכל שרי הממשלה יהיו זמינים כמו המשרד הזה והשרה

מיכאל ביטון: כן אבל עכשיו אתה מדאיג אותנו שאתה מחזק שזה בקיבוץ הדתי, וכשזה בקיבוץ הלא הדתי?      

אורית סטרוק: אחרי שהגברת תראה לי את הבקשה שהיא שלחה

מיכאל ביטון: בסדר, עזוב, בוא אנחנו מסיימים

איילת סלע: אני באמת אומרת את זה מהרבה הערכה

אורית סטרוק: אין שום בעיה, תראי לי את הבקשה ששלחת ואנחנו נבדוק אם היא אכן נשלחה, ואם היא נשלחה בוודאי תהיה פגישה

מיכאל ביטון: תהיה לכם פגישה

מיכאל ביטון:  אני רוצה לסכם את הדיון בבקשה

מיכאל ביטון:  גם כשהדיון הזה היה מאתגר וגם כשאתגרתי את השרה אני מודה לה ושמח שהיא באה לשעתיים יסודיות ועשתה הכנה, והציגה תוכנית סדורה

מיכאל ביטון:  ככה צריך להתנהג מול ועדות בכנסת

מיכאל ביטון:  וגם יש פה בתוך המצגת מעשים טובים, אחד הגדלת ההשקעה במכינות שתיים הגדלת השקעה בגרעינים המשימתיים

מיכאל ביטון:  שלוש, מחויבות להסדרת החוות על אף שזה לא התפקיד החוקי לעסוק בדבר הזה שהוא גם עשרות שנים שלא נגמר, וזיהוי הבעיה של הגירה שלילית והזדקנות אוכלוסייה

מיכאל ביטון:       כמה דגשים אנחנו רוצים להגיד, אחד, אי אפשר לקיים חטיבה להתיישבות והמילה התיישבות תהיה שייכת רק למגזר הכפרי, מתוך חמישה יעדים של המשרד כפי שהוצגו פה, אחד מתייחס למגזר העירוני, וגם הוא מקוצץ כנפיים כי הוא לא יכול להיות עם השקעות פיזיות, את זה צריך לתקן

מיכאל ביטון:  אם אתם רוצים לעודד התיישבות במגזר העירוני, תביאו את כל הכלים שעומדים לרשותכם, ואם ידעתם לפתור את זה במגזר הבדואי והערבי ולהביא לשם כלים פיזיים תביאו גם כלים למגזר העירוני, במיוחד ליישובי עיירות הפיתוח בנגב ובגליל

מיכאל ביטון:  הדבר הזה נראה לי הגיוני וייסודי

מיכאל ביטון:       לא נחה דעתנו שהולך להיות פתרון לגרעין הראל

מיכאל ביטון:  אני מקווה שתפתרו את זה בחודשים הקרובים, ותסיימו את זה

מיכאל ביטון:  מה שכואב לי בגרעין הראל זה הימשכות האירוע, ושיש לכם השקעות שם, ואתם מלווים את זה שנים, אבל תגמרו את האירוע

מיכאל ביטון:  ילדים נרשמו שם לבתי ספר, והגיעו לערבה על בסיס ידיעה שבקיץ יש מתחם

מיכאל ביטון:  אז קק"ל ברח מאחריות, צריך לפתור את הבעיה

מיכאל ביטון:  לפחות להתחייב שבחודשים הקרובים אתם הולכים לפתור את הבעיה

מיכאל ביטון:      אנחנו נעשה ישיבת מעקב בעוד חודשיים-שלושה, גם ספציפית על גרעין הראל, גם נראה מתי תקציב המדינה יבוא ושאכן כל מה שהוצהר כאן מבחינת תיעדוף תקציבי והעדפה תקציבית, וגם לשמוע את המדיניות של השרה

מיכאל ביטון:  האם בכוונתה לפעול להגמיש את הסמכויות של החטיבה להתיישבות? ולהביא אותם גם לעיירות הפיתוח בהיבטים הפיזיים? הדבר הזה נדרש ומבוקש

מיכאל ביטון:      על המילים הטובות של גופים שעובדים עם החטיבה להתיישבות אני גם רוצה להצטרף

מיכאל ביטון:  גם אנחנו עבדנו עם החטיבה להתיישבות, אבל לא צריך לעשות את זה לא בדלת הראשית

מיכאל ביטון:  אני ידעתי לעבוד עם החטיבה להתיישבות כראש מועצה בירוחם, לא בדלת הראשית

מיכאל ביטון:  ראשי רשויות ועיריות של סוציואקונומי נמוך עם פוטנציאל גדילה, עם אדמות לבינוי של אלפי יחידות, הרי גם כשאתה בא להציל ישוב כפרי אתה לא מוצא תב"ע, אתה לא מוצא הרחבה זמינה

מיכאל ביטון:  פה יש לך בכל ישוב אלפי יחידות

מיכאל ביטון:  מספיק שאתה שם יד על שטח של בינוי רווי ובונה בעצמך יחידות, אז אל תבנה זמני, תבנה יחידות לסטודנטים, יחידות לעידוד התיישבות, יחידות לצעירים

מיכאל ביטון:       עומדים לפניכם שם תשתיות ורצון של ישובים לעבוד איתכם, ומרכיב מסוים גדול בדבר הזה חסום בפניהם

מיכאל ביטון:  אנחנו נעשה מעקב, יכול להיות שזה יהיה לאחר תקציב המדינה, שנראה את ההשקעות

מיכאל ביטון:       ואני רוצה להגיד לך השרה, את לא עשית חיים קלים לשרים, ואף אחד גם לא יעשה לכם חיים קלים

מיכאל ביטון:  הרוח שאת באה, אין כמוך, את נחושה, את יודעת לבצע, את לא מוותרת

מיכאל ביטון:  ולזה אנחנו מצפים בכל בעיה שנעלה פה, את אותה רוח

מיכאל ביטון:  אנחנו לא נקבל את המצב שאת אומרת עכשיו אני שרה, יש לי אילוצים, זה לא אורית סטרוק שאני מכיר

מיכאל ביטון:  זו אורית סטרוק אחרת, זה כל מה שאני ניסיתי להגיד בדיון הזה

מיכאל ביטון:  כשאני מעלה לך בעיה על גרעין הראל, מיכאל אני אפתור את זה

מיכאל ביטון:  זה מה שאורית סטרוק ראשת תנועת התיישבות הייתה אומרת לי, אני אדאג לפתרון

מיכאל ביטון:  לא הייתה מסבירה לי את כל ההסברים האלה, וזה הכאב, שתביני, וגם לא היית מקבלת ממני כשר משרד הביטחון, אם לא הייתי שם מעלית במערת המכפלה והייתי מסביר לך למה אני לא יכול, או שלא הייתי מסדר את הקו הכחול של תקוע, או שמציל את מעיינות ענר מהריסה

מיכאל ביטון:  בסוף אנחנו צריכים להביא פתרונות ופתרתי דברים יתר קשים ואת יודעת את זה

מיכאל ביטון:  ואותו דבר אני מצפה ממך, אותה הדדיות

מיכאל ביטון:  מעלים פה בעיה, להגיד אני אפתור את זה

מיכאל ביטון:       להאשים אותי שאני מתעדף אותם? לא מכיר אותם, לא חבר שלהם, לא כלום

מיכאל ביטון:  אני פשוט מלווה את זה עשר שנים, אז אני בא ואומר שרה חדשה באה, רוח חדשה, והתשובות הן אותן תשובות, יש קשיים, נראה, נחפש, זה פחות טוב, זה לא מה שרציתי

מיכאל ביטון:  אבל אמרתי יש גם המון דברים טובים בהצגת תוכנית העבודה עם ההסתייגויות שלנו

מיכאל ביטון:  אי אפשר לפתור את הכל בחודשים הראשונים

מיכאל ביטון:  תקציב המדינה והפעולות שייעשו גם מול גופים שרוצים את השותפות איתך, כל המגזרים רוצים קשר וזמן וקשב ואני מקווה שבכל זאת תיקחי מהישיבה הזאת כמה דברים

מיכאל ביטון:  את רוצה להגיד משהו?     

אורית סטרוק: אמרתי כבר ואני אגיד שוב

אורית סטרוק:  אני משרתת את כל האוכלוסיות

אורית סטרוק:  למשרד שלי מגיעים גורמי התיישבות מכל האוכלוסיות, אני גם מגיעה אליהם, אני לא סופרת מי שייך למגזר שלי, ומי לא, כי אני שרה, ואני צריכה לטפל בכולם, ואני עושה את זה באהבה רבה, ובכלל ההתיישבות בעיני היא ערך בלי קשר למי שמיישב

אורית סטרוק:       אני כמובן מוכנה להתגייס ולנסות לפתור את כל הבעיות כולן, אבל אני לא מוכנה לפתור בעיות דרך זה שאני מכניסה יד לכיס של מישהו אחר, ולוקחת על חשבון מישהו אחר כדי לתת לגרעין, חשוב ככל שיהיה, גם אם אדוני יושב הראש חושב שאת הבעיה שלהם צריכים לפתור, גם אני חושבת שצריך לפתור, אבל אי אפשר לפתור בעיה, לא על חשבון התנועה הקיבוצית, ולא על חשבון הגרעין הזה, ולא על חשבון הישובים של דני עברי במשגב, אי אפשר

אורית סטרוק:  צריך לכל יישוב לתת את המענה השוויוני שמתאים לו, ולהשתדל בעבורו במקסימום, ואת זה אנחנו נעשה אדוני יושב הראש

אורית סטרוק:       כשאנחנו באים לעסוק בנושא לאומי כל כך חשוב כמו נגב גליל

אורית סטרוק:  באמת, אחד הנושאים הכי חשובים במדינה שלנו

אורית סטרוק:  אני חושבת שאנחנו צריכים לנקות פוליטיקה, לנקות הערות ציניות ולעבוד בצורה רצינית ובשילוב ידיים ולא לנסות לזרוק האשמות, זה לא במקום, אני מגויסת על מלא

אורית סטרוק:  כל מי שבא איתי במגע יודע את זה, רואה את זה, חש את זה, וחווה את זה, וגם יראה את הפתרונות

אורית סטרוק:  אני עובדת עם אנשים נהדרים, שבאמת אין אלא לשבח אותם, אנשי החטיבה להתיישבות, ואנחנו נטפל בכולם, בלי להפלות אף אחד

מיכאל ביטון: תודה רבה, אנחנו נועלים את הישיבה